qundao/data-zh-poetry huggingface dataset:
示女子
作者：郑侠
朝代：宋

吾生鲜儿女，汝次今居首。
柔惠少语言，天性非矫揉。
女生必有适，二亲非终守。
既嫁又他州，安能长相就。
幸然汝夫贤，纯淑真汝偶。
出门天其夫，礼律其来久。
汝姑吾之妹，姑夫为汝舅。
事舅如事父，事姑如事母。
三者无所阙，汝则无大咎。
门内有尊亲，门外有亲友。
岁时或馈助，祭祀合奔走。
一一无间言，乃可逃父丑。
治家在勤俭，临财戒多取。
诵经味其理，圣心良可究。
即事念慈和，无但劳吻咮。
善看育与蟾，二子吾珠锫。
汝嫁既违乡，吾迁又远趣。
东去十八程，西来二十九。
三四千里间，吾视堂犹牖。
人生否与泰，正若夜随昼。
但当道无亏，不媿载与覆。
忆昨汝初生，时吾心有负。
以为臣事君，即是子事父。
闺门有危难，谁不在惸疚。
推其爱父心，谁不得前剖。
幸为男儿身，许国自结绶。
安能冷眼看，终不一开口。
封章重十上，夫岂避鼎斧。
南州虽谴逐，万死蒙恩宥。
行行出国门，母马吾徒步。
汝生未三月，正当时褓乳。
雪片落鹅毛，霜檐悬冻溜。
汝母敛汝身，寒风裂双肘。
驱驰仅逾时，麄粝不敢吐。
残春到贬所，岁卯俄及丑。
汝时年十二，稍稍近针缕。
是岁真龙跃，重明登九五。
湛恩被遐荒，渐渍到枯朽。
拜命走亲庭，便道从海浦。
既见汝姑贤，汝乃吴氏妇。
我乃缘他人，谴斥循其旧。
人皆念再逐，道路或攅皱。
我以臣子心，等视如荣授。
人生无患难，愤励亦何有。
况兹寻前道，復见迎贤堠。
旬月得相聚，天与幸诚厚。
君命不可缓，病已斯驰骤。
南北出靡常，惟祈各宁寿。
举足念其身，行幽如白昼。
又当夙夜间，警戒其君子。
神灵依正直，惟仁孝是佑。
书信或往来，知汝无病苦。
为妇洎为母，皆不处人后。
定当举家欢，相庆酌大斗。
胜彼泪滂沱，临期一杯缶。
示女子
作者：郑侠
朝代：宋

吾生鲜儿女，汝次今居首。柔惠少语言，天性非矫揉。女生必有适，二亲非终守。既嫁又他州，安能长相就。幸然汝夫贤，纯淑真汝偶。出门天其夫，礼律其来久。汝姑吾之妹，姑夫为汝舅。事舅如事父，事姑如事母。三者无所阙，汝则无大咎。门内有尊亲，门外有亲友。岁时或馈助，祭祀合奔走。一一无间言，乃可逃父丑。治家在勤俭，临财戒多取。诵经味其理，圣心良可究。即事念慈和，无但劳吻咮。善看育与蟾，二子吾珠锫。汝嫁既违乡，吾迁又远趣。东去十八程，西来二十九。三四千里间，吾视堂犹牖。人生否与泰，正若夜随昼。但当道无亏，不愧载与覆。忆昨汝初生，时吾心有负。以为臣事君，即是子事父。闺门有危难，谁不在茕疚。推其爱父心，谁不得前剖。幸为男儿身，许国自结绶。安能冷眼看，终不一开口。封章重十上，夫岂避鼎斧。南州虽谴逐，万死蒙恩宥。行行出国门，母马吾徒步。汝生未三月，正当时褓乳。雪片落鹅毛，霜檐悬冻溜。汝母敛汝身，寒风裂双肘。驱驰仅逾时，粗粝不敢吐。残春到贬所，岁卯俄及丑。汝时年十二，稍稍近针缕。是岁真龙跃，重明登九五。湛恩被遐荒，渐渍到枯朽。拜命走亲庭，便道从海浦。既见汝姑贤，汝乃吴氏妇。我乃缘他人，谴斥循其旧。人皆念再逐，道路或攒皱。我以臣子心，等视如荣授。人生无患难，愤励亦何有。况兹寻前道，复见迎贤堠。旬月得相聚，天与幸诚厚。君命不可缓，病已斯驰骤。南北出靡常，惟祈各宁寿。举足念其身，行幽如白昼。又当夙夜间，警戒其君子。神灵依正直，惟仁孝是佑。书信或往来，知汝无病苦。为妇洎为母，皆不处人后。定当举家欢，相庆酌大斗。胜彼泪滂沱，临期一杯缶。
示庐山寺老胜师
作者：郑侠
朝代：宋
体裁：古风

离乡十九年，日有如年久。归来山水亦依然，人物存亡半非旧。庐阜之前我舅宅，此寺如我东西家。每来舅家必到此，粤自齿稚今疏牙。庾岭闽山四千里，青衫谪逐自我始。筑台东望几悽凉，亲故满前争不喜。林下相逢真实人，非戚非疏非故新。执手之言行处亲，是以还家一百二十日，五回松下问禅因。此身非我身，有君有父，有神有民。俯仰回环知有待，古之人居不黔突，行不已轮。师住无住，我动非动。来不须迎，去不须送。聚散会离，百年一梦。大千沙界等閒言，寻常只把毫端弄。
示庐山寺胜老
作者：郑侠
朝代：宋

宝鼎当年未结丹，幽栖曾此掩柴关。羽軿欲化乘风驭，梵锡应留解虎环。僧卧碧云皆寿考，鹤迷华表几时还。好应月白长廊下，涧水无声人自閒。
示庐山寺胜老
作者：郑侠
朝代：宋

宝鼎当年未结丹，幽栖曾此掩柴闗。
羽軿欲化乘风驭，梵锡应留解虎环。
僧卧碧云皆寿考，鹤迷华表几时还。
好应月白长廊下，涧水无声人自閒。
示潮州吴宅三甥
作者：郑侠
朝代：宋

大郎性纯淑，至宝受磨琢。二郎姿秀美，白璧光闪烁。三郎神照藏，宛若雏在壳。五彩翔凤翰，参差见斑駮。三人吾令甥，亦尝从吾学。昊穹有显通，报应无舛错。未有祖庆厚，而招子孙薄。二亲又善教，曾不闲饮啄。甥虽多似舅，三子自超卓。为文要根理，览古务详博。不惟子三人，万世同矩彟。慎勿学舅痴，直指世奸恶。心虽在规益，世谁受忠谔。立身既不危，青云在挐攫。
示潮州吴宅三甥
作者：郑侠
朝代：宋

大郎性纯淑，至宝受磨琢。
二郎姿秀美，白璧光闪烁。
三郎神照藏，宛若雏在殻。
五彩翔凤翰，参差见斑駮。
三人吾令甥，亦尝从吾学。
昊穹有显通，报应无舛错。
未有祖庆厚，而招子孙薄。
二亲又善教，曾不闲饮啄。
甥虽多似舅，三子自超卓。
为文要根理，览古务详愽。
不惟子三人，万世同矩彟。
慎勿学舅痴，直指世奸恶。
心虽在规益，世谁受忠谔。
立身既不危，青云在挐攫。
示潮州妹子
作者：郑侠
朝代：宋
体裁：七言律诗

八人兄弟三人在，独立他州信汝贤。直使无情如槁木，忍看垂泪念南迁。从今依旧歌泉水，何物偏宜寄谪仙。美酒年年须百瓮，好从南海便乘船。
纪连守植道傍木
作者：郑侠
朝代：宋

道傍木，夹道参参如合屋。
种之毫末成合抱，太守慈仁辅生育。
古来善政盖有数，道路开通亦其目。
芟除翳秽平险阻，坚固桥梁便舻舳。
何为万柯随曲直，化此长龙被崖谷。
由吾太守爱民深，孜孜利民惟不足。
以为烈日长道难，加兹岭外炎暑酷。
黄茅欎蒸之烈气，重岚固结之浓毒。
不得清阴萦且纡，何处憇息而踯躅。
令如源泉下斯行，长原太山秀可掬。
桐榕枫果随所遇，惟其茂密佳荫速。
何公之心父母心，后人当如子孙续。
勿剪勿拜勿抝斸，蠧朽便可添新緑。
纪连守植道傍木
作者：郑侠
朝代：宋

道傍木，夹道参参如合屋。种之毫末成合抱，太守慈仁辅生育。古来善政盖有数，道路开通亦其目。芟除翳秽平险阻，坚固桥梁便舻舳。何为万柯随曲直，化此长龙被崖谷。由吾太守爱民深，孜孜利民惟不足。以为烈日长道难，加兹岭外炎暑酷。黄茅郁蒸之烈气，重岚固结之浓毒。不得清阴萦且纡，何处憩息而踯躅。令如源泉下斯行，长原太山秀可掬。桐榕枫果随所遇，惟其茂密佳荫速。何公之心父母心，后人当如子孙续。勿剪勿拜勿拗斸，蠹朽便可添新绿。
腊月十八日呈子京
作者：郑侠
朝代：宋

岁去如奔马，残日十有三。
侄为当嫁女，甥是未婚男。
丛然猥俗併，殊非力所堪。
嗟予本支离，尘事素不参。
东床书一架，西榻经一凾。
如是岁月深，吻舌如縢缄。
惟有陶渊明，常欲共清谈。
床头酒盈壶，亦欲同醺酣。
二十一二间，烦事如扫芟。
期使堂下空，宴笑同所耽。
清尊酌宜深，古语交崭岩。
夜久灯荧荧，金波忽东南。
岁宴独优游，庶几为不凡。
腊月十八日呈子京
作者：郑侠
朝代：宋

岁去如奔马，残日十有三。侄为当嫁女，甥是未婚男。丛然猥俗并，殊非力所堪。嗟予本支离，尘事素不参。东床书一架，西榻经一函。如是岁月深，吻舌如縢缄。惟有陶渊明，常欲共清谈。床头酒盈壶，亦欲同醺酣。二十一二间，烦事如扫芟。期使堂下空，宴笑同所耽。清尊酌宜深，古语交崭岩。夜久灯荧荧，金波忽东南。岁宴独优游，庶几为不凡。
芳沚亭
作者：郑侠
朝代：宋
体裁：五言绝句

澄流良湜湜，幽藻还漪漪。不是采蘩手，芬芳长自持。
苞苴行
作者：郑侠
朝代：宋
体裁：古风

苞苴来，苞苴去，封书裹信不得住。君不见箕山之下有仁人，室无杯器，以手捧水，不愿风瓢挂高树。
见远亭
作者：郑侠
朝代：宋
体裁：七言绝句

天边毫末见千峰，景物都穷见不穷。因念当时小天下，亦如亭上老仙翁。
观孔义甫与谢致仕诗有感
作者：郑侠
朝代：宋

人生足清闲，天下第一福。惜哉声与利，举世方逐逐。君子耀轩裳，小人腴口腹。霜雪满颐颔，驰竞心更速。谁如东山后，清风千载续。仁孝实天成，聪明乃几烛。弱冠揖高科，声华光煜煜。骐骥驾夷途，千里在举足。岁未再周天，官先上应宿。皇华屡更指，间请分符竹。端介奉高明，慈仁抚茕独。施设妙通神，欢讴道相属。一旦遽上章，幡然谢羁束。古人涖官政，五十曰艾服。公年未五十，恳请竟从欲。缅彼伋与轲，进退遗佳躅。三揖就恩荣，一辞托岩谷。由公仕以观，其庶无愧恧。东皋我田园，负郭予室屋。儿侄几百人，图史逾千轴。亲旧既周旋，闺门更雍穆。宾来酒一樽，兴来棋一局。吟啸动烟云，诗书到僮仆。宁知地有仙，但见人如玉。乃觉世间人，为生何局促。譬如方污垢，对之独薰沐。孔公当代贤，宜其钦爱酷。慷慨出长篇，情殷语重复。日日动归思，浩浩见林麓。何意蒙鄙人，幸兹一观瞩。当筵顿忘味，如听箫韶曲。平生粗意气，自初得书读。每见古圣贤，心常自程督。知身是罪根，每每自锄斸。如彼善稼穑，去草茂嘉谷。深嘉远世网，有若囚脱梏。惟兹素艰贫，事与心反覆。历官二纪周，一纪投南隩。归时异去时，圣主恩霂霂。方欣到家乡，足觉愁虑簇。高堂皓垂白，甘旨不饶沃。四弟两背亡，未言他骨肉。继又丧一弟，三房等穷蹙。不数姆与婢，孤孀十有六。薄业支半年，十饭犹五菽。萧然夏秋际，甚者日食粥。人惟有父子，恩亲家室睦。惟其有君臣，礼义朝廷肃。二者苟有违，三灵共诛戮。况兹生圣辰，熙隆遇尧喾。艰虞免兵革，少小游庠塾。青春被恩擢，名姓粗扬暴。孰非累圣德，师诲而君牧。中间更狂妄，天听常轻渎。云云不少已，竟致御史鞫。所负鼎镬轻，敢意尚收录。日月忽中天，湛恩俄濯浴。父子实再逢，君臣亦敦复。新恩胡为报，旧过云何赎。父母教子勤，羽括而砺镞。朝夕望乃成，荣显被亲属。慈乌于反哺，知以报生鞠。学术不寸施，犹之玉韫椟。千载遘明良，不能少负辐。是生天地间，曾不如草木。以此望明公，云中一鸿鹄。
观孔义甫与谢致仕诗有感
作者：郑侠
朝代：宋

人生足清闲，天下第一福。
惜哉声与利，举世方逐逐。
君子耀轩裳，小人腴口腹。
霜雪满颐颔，驰竞心更速。
谁如东山后，清风千载续。
仁孝实天成，聪明乃几烛。
弱冠揖高科，声华光煜煜。
骐骥驾夷途，千里在举足。
岁未再周天，官先上应宿。
皇华屡更指，间请分符竹。
端介奉高明，慈仁抚茕独。
施设妙通神，欢讴道相属。
一旦遽上章，幡然谢羁束。
古人莅官政，五十曰艾服。
公年未五十，恳请竟从欲。
缅彼伋与轲，进退遗佳躅。
三揖就恩荣，一辞託岩谷。
由公仕以观，其庶无愧恧。
东皋我田园，负郭予室屋。
儿侄几百人，图史逾千轴。
亲旧既周旋，闺门更雍穆。
宾来酒一樽，兴来棋一局。
吟啸动烟云，诗书到僮仆。
宁知地有仙，但见人如玉。
乃觉世间人，为生何局促。
譬如方汚垢，对之独熏沐。
孔公当代贤，宜其钦爱酷。
慷慨出长篇，情殷语重复。
日日动归思，浩浩见林麓。
何意蒙鄙人，幸兹一观瞩。
当筵顿忘味，如听箫韶曲。
平生粗意气，自初得书读。
每见古圣贤，心常自程督。
知身是罪根，每每自锄斸。
如彼善稼穑，去草茂嘉谷。
深嘉远世网，有若囚脱梏。
惟兹素艰贫，事与心反覆。
历官二纪周，一纪投南隩。
归时异去时，圣主恩霂霂。
方欣到家乡，足觉愁虑簇。
高堂皓垂白，甘旨不饶沃。
四弟两背亡，未言他骨肉。
继又丧一弟，三房等穷蹙。
不数姆与婢，孤孀十有六。
薄业支半年，十饭犹五菽。
萧然夏秋际，甚者日食粥。
人惟有父子，恩亲家室睦。
惟其有君臣，礼义朝廷肃。
二者苟有违，三灵共诛戮。
况兹生圣辰，熙隆遇尧喾。
艰虞免兵革，少小游庠塾。
青春被恩擢，名姓粗扬暴。
孰非累圣德，师诲而君牧。
中间更狂妄，天听常轻渎。
云云不少已，竟致御史鞫。
所负鼎镬轻，敢意尚收録。
日月忽中天，湛恩俄濯浴。
父子实再逢，君臣亦敦復。
新恩胡为报，旧过云何赎。
父母教子勤，羽括而砺镞。
朝夕望乃成，荣显被亲属。
慈乌于反哺，知以报生鞠。
学术不寸施，犹之玉韫椟。
千载遘明良，不能少负辐。
是生天地间，曾不如草木。
以此望明公，云中一鸿鹄。
观棋
作者：郑侠
朝代：宋

三百六十路，通精此有门。数奇藏日月，机发动乾坤。对面知为敌，浑输却有翻。诈贪常易丧，仁守乃长存。只子如轻用，全功更莫论。就令投险胜，宁抵被围奔。纵得四方尽，宁同一腹尊。傍观饶好着，当局奈嗔言。惭愧中孚信，几危大壮藩。坐观成败者，安得不惊魂。
观棋
作者：郑侠
朝代：宋

三百六十路，通精此有门。
数奇藏日月，机发动干坤。
对面知为敌，浑输却有翻。
诈贪常易丧，仁守乃长存。
隻子如轻用，全功更莫论。
就令投险胜，宁抵被围奔。
纵得四方尽，宁同一腹尊。
傍观饶好着，当局奈嗔言。
惭愧中孚信，几危大壮藩。
坐观成败者，安得不惊魂。
论诚
作者：郑侠
朝代：宋
体裁：五言绝句

万事以诚立，不诚心不专。诚心非铁石，铁石被诚穿。
读史
作者：郑侠
朝代：宋

乱亡由佞舌，览古每嗟吁。拟刻奸谀像，申明两观诛。
读史
作者：郑侠
朝代：宋

乱亡由佞舌，览古每嗟吁。
拟刻姦谀像，申明两观诛。
谢太守惠酒
作者：郑侠
朝代：宋

重阴未肯避阳明，飘风骤雨加震凌。正月已缺二月近，滴水成冻威棱棱。帝虽乘震利发生，令犹行冬重严凝。莺皆迁乔忽入谷，鱼已弄煖翻藏冰。此时草木亦成愁，祗恐不得违其萌。吁嗟羁穷影吊形，安得恝然如无情。明良会合千载遇，乃以罪弃投荒荆。单亲万里头应雪，不得朝晚奉甘馨。闽岭之南方弄兵，杀气殊与生成争。既不能辅助圣时使咸若，又不能慷慨帝前效昔人之请缨。诗书满腹浪自饱，一句不得推而行。身虽兀坐心惕惊，愁绪忽起填胸膺。但听旷野深林调调刁刁，如有神号鬼泣声。真江太守真慈明，惠施每每先单茕。眼前突兀双玉瓶，满贮玉液清泠泠。拜公之赐未敢倾，不觉失笑三闾生。不学憔悴思独醒，哺糟啜醨随其朋。往往一饮一石、五斗解酲，被人呼作生刘伶。虽然遇酒而酩酊，心不汝醉神亦宁。开樽又饮太守德，和气坐觉生檐楹。不知凝冽自何去，至于愁思皆自澄。乃知春功亦不远，缄封祗在瓶与罂。安得遽尔披重云，划见白日临青冥。和气习习扇九壤，枯枝朽质争敷荣。风雨时，泰阶平，圣君万寿寰海清。细草轻烟日边路，凤管龙丝细可听。有耳不闻鼙与钲，有目不识旗与旌，圣功浩荡不可名。
谢太守惠酒
作者：郑侠
朝代：宋

重阴未肯避阳明，飘风骤雨加震凌。
正月已缺二月近，滴水成冻威棱棱。
帝虽乘震利发生，令犹行冬重严凝。
鸎皆迁乔忽入谷，鱼已弄暖翻藏冰。
此时草木亦成愁，祗恐不得违其萌。
吁嗟羁穷影弔形，安得恝然如无情。
明良会合千载遇，乃以罪弃投荒荆。
单亲万里头应雪，不得朝晚奉甘馨。
闽岭之南方弄兵，杀气殊与生成争。
既不能辅助圣时使咸若，又不能慷慨帝前效昔人之请缨。
诗书满腹浪自饱，一句不得推而行。
身虽兀坐心惕惊，愁绪忽起填胸膺。
但听旷野深林调调刁刁，如有神号鬼泣声。
真江太守真慈明，惠施每每先单茕。
眼前突兀双玉瓶，满贮玉液清冷冷。
拜公之赐未敢倾，不觉失笑三闾生。
不学憔悴思独醒，哺糟啜醨随其朋。
往往一饮一石、五斗解酲，被人呼作生刘伶。
虽然遇酒而酩酊，心不汝醉神亦宁。
开樽又饮太守德，和气坐觉生檐楹。
不知凝冽自何去，至于愁思皆自澄。
乃知春功亦不远，缄封祗在瓶与罂。
安得遽尔披重云，划见白日临青冥。
和气习习扇九壤，枯枝朽质争敷荣。
风雨时，泰阶平，圣君万寿寰海清。
细草轻烟日邉路，凤管龙丝细可听。
有耳不闻鼙与钲，有目不识旗与旌，圣功浩荡不可名。
谢太守答诗莱州
作者：郑侠
朝代：宋

闲斋掩昼扉，疏竹间风韵。兀坐无所为，仰高方苦峻。关关两喜鹊，如以捷来献。疑其喜过常，精爽抑何顿。谓当有嘉宾，结驷问原宪。不然亲交书，万里来问讯。何意二千石，新书烂盈卷。使者入衡门，红光十馀仞。衣冠出蓬室，再拜望城阃。开缄列宿动，芒角相辉焕。捧读未终篇，钦降已三叹。譬如涉春波，渺不知涯岸。又若惊雷霆，但觉目眩转。谁言匹夫穷，陋巷一箪饭。箧有无价珍，贵于青玉案。昨者鄙俚辞，惟求指瑕舋。敢期明月珠，倾泻殊不吝。重重借褒誉，许与良过分。酷爱愚且直，还怜贫且困。惟人最难知，圣哲其犹恨。自非明如日，安得物无遁。程孔昔中涂，邂逅适所愿。倾盖毕所怀，日西不知倦。圣贤欣道合，万古直一瞬。凄凉千载馀，此道谁复振。未闻似今日，曾不拜公面。顾遇过所亲，思知久弥浚。重念樗散材，平生慕忠顺。青衫百僚末，言责固所逭。若其爱君心，岂以爵禄辨。谓宜为民上，必与同喜愠。谓宜食君禄，宁当复私徇。刀斧且满前，斯诚岂磨磷。千载幸一时，岩廊拱尧舜。夔皋岂无人，共鲧偶未窜。眷委一失真，聪明不无乱。出令以便民，动皆为深患。疲羸死饥冻，重负遭囚绊。奔逃苟自活，父子潜分散。以天征不义，如以雨苏旱。箪食迎王师，东征西夷怨。未闻百万帅，戈鋋日持玩。南取十数洞，西开五六郡。府库为一空，白骨成龙断。大臣弄权柄，生杀在顾盼。威福不有归，佞邪尚何惮。公忠获罪咎，正直招诃谴。幽恚郁不伸，变异以频见。阴阳为之沴，淫潦仍乾暵。方且颂太平，长歌事赓赞。天子九重门，深居拱閒燕。人人怀欺匿，比周相引荐。以侠观此时，纲维一何紊。滔滔恐皆溺，心窃拟手援。是以屡上章，指陈几欲遍。初虽蒙嘉纳，终不离谗间。弃逐来穷陬，星霜两经闰。簪绅满朝著，大半嗟排摈。谁为悯穷褐，粟帛推馀羡。谁为念孤独，齿牙借馀论。重伤弃逐久，不敢略自辩。高堂有单亲，日久庭闱恋。同时得罪人，一赦皆从便。惟兹尚远斥，不许归宁觐。拟扣阊阖门，明飏紫宸殿。恨无可言路，勇决固所断。嗟嗟道云亡，丈夫儿女懦。势利同险巇，风云借馀便。谁非顾金钱，谁非思达宦。孳孳顾理义，恻恻念寒畯。如公今几人，百世绍休闻。
谢太守答诗莱州
作者：郑侠
朝代：宋

闲斋掩昼扉，疏竹间风韵。
兀坐无所为，仰高方苦峻。
闗闗两喜鹊，如以？来献。
疑其喜过常，精爽抑何顿。
谓当有嘉宾，结驷问原宪。
不然亲交书，万里来问讯。
何意二千石，新书烂盈卷。
使者入衡门，红光十余仭。
衣冠出蓬室，再拜望城阃。
开缄列宿动，芒角相辉焕。
捧读未终篇，钦降已三嘆。
譬如涉春波，渺不知涯岸。
又若惊雷霆，但觉目眩转。
谁言匹夫穷，陋巷一箪饭。
箧有无价珍，贵于青玉案。
昨者鄙俚辞，惟求指瑕舋。
敢期明月珠，倾泻殊不悋。
重重借褒誉，许与良过分。
酷爱愚且直，还怜贫且困。
惟人最难知，圣哲其犹恨。
自非明如日，安得物无遁。
程孔昔中涂，邂逅适所愿。
倾盖毕所懐，日西不知倦。
圣贤欣道合，万古直一瞬。
凄凉千载余，此道谁復振。
未闻似今日，曾不拜公面。
顾遇过所亲，思知久弥浚。
重念樗散材，平生慕忠顺。
青衫百僚末，言责固所逭。
若其爱君心，岂以爵禄辨。
谓宜为民上，必与同喜愠。
谓宜食君禄，宁当復私狥。
刀斧且满前，斯诚岂磨磷。
千载幸一时，岩廊拱尧舜。
夔皋岂无人，共鲧偶未窜。
眷委一失真，聪明不无乱。
出令以便民，动皆为深患。
疲羸死饥冻，重负遭囚绊。
奔逃苟自活，父子潜分散。
以天征不义，如以雨苏旱。
箪食迎王师，东征西夷怨。
未闻百万帅，戈鋋日持玩。
南取十数洞，西开五六郡。
府库为一空，白骨成龙断。
大臣弄权柄，生杀在顾盼。
威福不有归，佞邪尚何惮。
公忠获罪咎，正直招诃谴。
幽恚鬰不伸，变异以频见。
阴阳为之沴，淫潦仍干暵。
方且颂太平，长歌事赓赞。
天子九重门，深居拱閒燕。
人人懐欺匿，比周相引荐。
以侠观此时，纲维一何紊。
滔滔恐皆溺，心窃拟手援。
是以屡上章，指陈几欲徧。
初虽蒙嘉纳，终不离谗间。
弃逐来穷陬，星霜两经闰。
簮绅满朝着，大半嗟排摈。
谁为悯穷褐，粟帛推余羡。
谁为念孤独，齿牙借余论。
重伤弃逐久，不敢略自辩。
高堂有单亲，日久庭闱恋。
同时得罪人，一赦皆从便。
惟兹尚远斥，不许归宁觐。
拟扣阊阖门，明扬紫宸殿。
恨无可言路，勇决固所断。
嗟嗟道云亡，丈夫儿女懦。
势利同险巇，风云借余便。
谁非顾金钱，谁非思达宦。
孳孳顾理义，恻恻念寒畯。
如公今几人，百世绍休闻。
谢工部徘徊堂
作者：郑侠
朝代：宋

高堂增构广幽斋，凿破青青遍地苔。云入洞房疑有气，月当疏牖若为开。路无荆棘皆新辟，砌得芝兰是旧栽。流水声中迎送屐，绿筠丛下献酬杯。达生不为休尘虑，齐物元由悟本来。终见东山报重起，未登□乘且徘徊。
谢工部徘徊堂
作者：郑侠
朝代：宋

高堂增构广幽斋，凿破青青遍地苔。
云入洞房疑有气，月当疏牖若为开。
路无荆棘皆新闢，砌得芝兰是旧栽。
流水声中迎送屐，緑筠丛下献酬杯。
达生不为休尘虑，齐物元由悟本来。
终见东山报重起，未登囗乘且徘徊。
谢曹公
作者：郑侠
朝代：宋

蝼蚁有统治，羽鳞知所宗。是知君臣初，直与太极同。子之于其父，成性天所钟。因其亲爱心，以养日益恭。平居竭勤瘁，患难忘厥躬。不择艰与易，那知通与穷。至于事其君，是乃孝之中。未闻君父间，诚敬有卑崇。孔子故有言，移孝斯为忠。谷黍不离草，蚕鱼其类虫。皆能衣食人，生世曾不空。矧乃备万物，阴阳资粹冲。学问必唐虞，侪辈皆朱熊。于世乃无补，将何辨蟊螽。五帝道尊极，三王化醇醲。皆由诸大臣，汲引相追踪。惜哉物伪炽，慧巧为心蓬。谗邪丑正直，党与交讥攻。上者以翕訾，下焉滋鞠讻。鸾凤远遁伏，鹰隼摩苍穹。人神共愁叹，寒暑迷秋冬。一人念忠直，百志怀兵戎。利口锐戈矛，危机峻临冲。贤正欲自保，孤羊豢狼丛。邦家欲常宁，西驾而求东。圣宋会明良，盈成绍熙隆。寖寖逾百年，稍稍追古风。嘉鱼烝罩汕，凫鹥在亹潨。中间忽纷更，新进争锋铓。岂顾君与民，致身惟穹窿。己酉乙丑间，群类何梦梦。有蔽过重云，其毒如虿蜂。谁敢正一议，洒兹谋犹邛。公诚社稷臣，识见何瞳瞳。端方屹以立，千峦一危峰。幽林馥猗兰，雪霜茂长松。侠以疏拙身，趋时良戆舂。向者有所陈，狂言几怙终。所犯斧钺诛，宽仁赖天衷。未几遽昭雪，还归禄更丰。毫釐未禆报，已愧羔羊缝。矧乃素鄙贱，无阶望门墉。未委何所长，能如粲投邕。星车未鞅脱，鹗荐俄天通。朝廷嘉谠言，固已可公奏。秩满禆再陈，推恩非独后。盖以历任浅，欲进难为骤。譬如升阶梯，等级言无缪。且以罪累人，顿此无愆咎。有禄幸及亲，非徒养体口。端然坐屏序，无复事奔走。虽曰去亲膝，曾不远廛亩。坦途五短驿，安问连旦昼。如此奉温凊，不殊居左右。平生最知幸，获附诸儒后。学问虽不深，是非幸无瞀。知心在所养，禦欲如禦寇。耳目诸玩好，常如对尘垢。惟有学问心，终年忧不售。今兹足优游，永日诗书囿。人固有通塞，誉亦随美丑。惟有片纯诚，于身可长久。平生所游历，昭如认星斗。吉凶系行违，成毁由慵懋。于心既不疑，人来为明剖。十中一二悟，亦足长福祐。况兹山水清，人物多奇秀。加以托下风，长如饮醇酎。人之于子弟，亲爱关慈友。至于力维持，未必能再复。乃知大贤心，生成即高厚。知其远方归，偏亲已皓首。不忍重违去，誓甘老藜糗。又以家素贫，无田事耕耨。四弟三云亡，若身无足肘。聚指几四百，居前半孤幼。委曲为之虑，过其自营构。士之所大患，志与时不偶。时与志两得，百中而一有。盖以世惑深，真伪相纷纠。簧丝在口舌，巧令工迎凑。攘臂视听下，非明孰能究。门下无寸武，踪迹非素狃。一旦荐论拔，如射之有彀。惟以向所为，期以劝绅绶。天下本无事，欲治多纷揉。惟是举措颠，嘉苗不如莠。履舄以尊戴，冠簪斯践蹂。助天系宠绥，宜民惟在宥。人如公用心，劝不由赏购。有冽甘井泉，清深玉其甃。未观繘长绠，大施如川溜。区区一方部，不几幕其收。于嗟郁舆望，无路达旒黈。作诗道尊光，庶几传不朽。
谢曹公
作者：郑侠
朝代：宋

蝼蚁有统治，羽鳞知所宗。
是知君臣初，直与太极同。
子之于其父，成性天所钟。
因其亲爱心，以飬日益恭。
平居竭勤瘁，患难忘厥躬。
不择艰与易，那知通与穷。
至于事其君，是乃孝之中。
未闻君父间，诚敬有卑崇。
孔子故有言，移孝斯为忠。
谷黍不离草，蚕鱼其类虫。
皆能衣食人，生世曾不空。
矧乃备万物，阴阳资粹冲。
学问必唐虞，侪軰皆朱熊。
于世乃无补，将何辨蟊螽。
五帝道尊极，三王化醇醲。
皆由诸大臣，汲引相追踪。
惜哉物僞炽，慧巧为心蓬。
谗邪丑正直，党与交讥攻。
上者以翕訿，下焉滋鞠讻。
鸾凤远遁伏，鹰隼摩苍穹。
人神共愁嘆，寒暑迷秋冬。
一人念忠直，百志懐兵戎。
利口鋭戈矛，危机峻临衝。
贤正欲自保，孤羊豢狼丛。
邦家欲常宁，西驾而求东。
圣宋会明良，盈成绍熙隆。
寖寖逾百年，稍稍追古风。
嘉鱼烝罩汕，鳬鹥在亹潨。
中间忽纷更，新进争锋铓。
岂顾君与民，致身惟穹窿。
己酉乙丑间，羣类何夣夣。
有蔽过重云，其毒如虿蜂。
谁敢正一议，洒兹谋犹卭。
公诚社稷臣，识见何瞳瞳。
端方屹以立，千峦一危峰。
幽林馥猗兰，雪霜茂长松。
侠以疏拙身，趋时良戅舂。
向者有所陈，狂言几怙终。
所犯斧钺诛，寛仁赖天衷。
未几遽昭雪，还归禄更丰。
毫釐未禆报，已愧羔羊缝。
矧乃素鄙贱，无阶望门墉。
未委何所长，能如粲投邕。
星车未鞅脱，鹗荐俄天通。
朝廷嘉谠言，固已可公奏。
秩满禆再陈，推恩非独后。
盖以歴任浅，欲进难为骤。
譬如升阶梯，等级言无缪。
且以罪累人，顿此无愆咎。
有禄幸及亲，非徒飬体口。
端然坐屏序，无復事奔走。
虽曰去亲膝，曾不远廛亩。
坦途五短驿，安问连旦昼。
如此奉温凊，不殊居左右。
平生最知幸，获附诸儒后。
学问虽不深，是非幸无瞀。
知心在所飬，御欲如御寇。
耳目诸玩好，常如对尘垢。
惟有学问心，终年忧不售。
今兹足优游，永日诗书囿。
人固有通塞，誉亦随美丑。
惟有片纯诚，于身可长久。
平生所游歴，昭如认星斗。
吉凶繫行违，成毁由慵懋。
于心既不疑，人来为明剖。
十中一二悟，亦足长福佑。
况兹山水清，人物多奇秀。
加以託下风，长如饮醇酎。
人之于子弟，亲爱闗慈友。
至于力维持，未必能再復。
乃知大贤心，生成即高厚。
知其远方归，偏亲已皓首。
不忍重违去，誓甘老藜糗。
又以家素贫，无田事耕耨。
四弟三云亡，若身无足肘。
聚指几四百，居前半孤幼。
委曲为之虑，过其自营构。
士之所大患，志与时不偶。
时与志两得，百中而一有。
盖以世惑深，真僞相纷纠。
簧丝在口舌，巧令工迎凑。
攘臂视听下，非明孰能究。
门下无寸武，踪迹非素狃。
一旦洊论拔，如射之有彀。
惟以向所为，期以劝绅绶。
天下本无事，欲治多纷揉。
惟是举措颠，嘉苗不如莠。
履舄以尊戴，冠簮斯践蹂。
助天繫宠绥，宜民惟在宥。
人如公用心，劝不由赏购。
有冽甘井泉，清深玉其甃。
未观繘长绠，大施如川溜。
区区一方部，不几幕其收。
于嗟鬰舆望，无路达旒黈。
作诗道尊光，庶几传不朽。
谩成
作者：郑侠
朝代：宋

琴虽古意元无取，诗近虗名亦懒吟。
不是将心就无事，都缘无事可关心。
谩成
作者：郑侠
朝代：宋

琴虽古意元无取，诗近虚名亦懒吟。不是将心就无事，都缘无事可关心。
赋公悦席上事送周如京
作者：郑侠
朝代：宋

逢世路分归洛阳，有客邂逅樵溪曲。
高谈倾盖万珠玑，相对崇朝惟不足。
武阳太守山简徒，喜贤乐事天下无。
为客留公驻斯须，精庖馔玉歌贯珠。
坐中宾客皆豪杰，凛凛清风生頬舌。
性情浩浩谈云云，不待酒味既凛冽。
逡巡行幕如风翻，二姝新出屏帏间。
一人捧心余故态，对客悄悄眉峰攅。
一人襜裾半云雾，仙袂应曲飘飘举。
解作阳闗意外声，旧人只把花卿数。
此宵嘉会世所稀，席上更览周侯诗。
雕金有格但闻说，不览新集那得知。
侠于周侯非甚旧，朋友十辈识公九。
此公惜别事如何，反覆清篇还执手。
龙韬虎略何处藏，却向吟笔呈锋铓。
堪作太平祥瑞録，将军白首弄篇章。
赋公悦席上事送周如京
作者：郑侠
朝代：宋

逢世路分归洛阳，有客邂逅樵溪曲。高谈倾盖万珠玑，相对崇朝惟不足。武阳太守山简徒，喜贤乐事天下无。为客留公驻斯须，精庖馔玉歌贯珠。坐中宾客皆豪杰，凛凛清风生颊舌。性情浩浩谈云云，不待酒味既凛冽。逡巡行幕如风翻，二姝新出屏帏间。一人捧心馀故态，对客悄悄眉峰攒。一人襜裾半云雾，仙袂应曲飘飘举。解作阳关意外声，旧人只把花卿数。此宵嘉会世所稀，席上更览周侯诗。彫金有格但闻说，不览新集那得知。侠于周侯非甚旧，朋友十辈识公九。此公惜别事如何，反覆清篇还执手。龙韬虎略何处藏，却向吟笔呈锋铓。堪作太平祥瑞录，将军白首弄篇章。
赠云门居士
作者：郑侠
朝代：宋

云门山口云徘徊，居士道与山崔嵬。
清时肥遁古亦有，惊猿怨鹤今谁偕。
居士高卧白云堆，山门时为猿鹤开。
溪花野屮自春色，云芝石笋宁须栽。
软蒸抱石倾新醅，麋鹿惯我还无猜。
宁知玉署思贤切，御手调羮待客来。
赠云门居士
作者：郑侠
朝代：宋

云门山口云徘徊，居士道与山崔嵬。清时肥遁古亦有，惊猿怨鹤今谁偕。居士高卧白云堆，山门时为猿鹤开。溪花野屮自春色，云芝石笋宁须栽。软蒸抱石倾新醅，麋鹿惯我还无猜。宁知玉署思贤切，御手调羹待客来。
赠余纯臣通判
作者：郑侠
朝代：宋

清人如玉如兰荃，元是水晶宫裏仙。
贰车海阳未期月，士庶一口咸称贤。
请言清人所以贤，清人貎庄神凛然。
中扄恬夷已自得，志意高洁凌云天。
犀珠焜煌照天地，清人不为迂其视。
金钟球磬杂管絃，清人不以劳其耳。
惟视与听尚不为，岂肯为彼回其意。
是焉神照无不通，岂特视明而听聪。
是非毁誉不立已，轻重黙与权衡同。
上誾誾兮下侃侃，和以不同惠而断。
自然民物被休赐，芬馥不驰而自远。
闽山下士狂且恫，二十八年如萍蓬。
遇公于兹心胆空，教诲怜念皆深衷。
大论时闻鍧霹雳，健句每惊争化工。
听言观事潜欣悦，不见累旬如岁月。
作歌笥中时一阅，如对岩岩冰蘖节。
愿公保此清人躬，古来大任求明哲。
赠余纯臣通判
作者：郑侠
朝代：宋

清人如玉如兰荃，元是水晶宫里仙。贰车海阳未期月，士庶一口咸称贤。请言清人所以贤，清人貌庄神凛然。中扃恬夷已自得，志意高洁凌云天。犀珠焜煌照天地，清人不为迂其视。金钟球磬杂管弦，清人不以劳其耳。惟视与听尚不为，岂肯为彼回其意。是焉神照无不通，岂特视明而听聪。是非毁誉不立已，轻重默与权衡同。上訚訚兮下侃侃，和以不同惠而断。自然民物被休赐，芬馥不驰而自远。闽山下士狂且恫，二十八年如萍蓬。遇公于兹心胆空，教诲怜念皆深衷。大论时闻鍧霹雳，健句每惊争化工。听言观事潜欣悦，不见累旬如岁月。作歌笥中时一阅，如对岩岩冰蘖节。愿公保此清人躬，古来大任求明哲。
赠陈通其致仕頣寿轩
作者：郑侠
朝代：宋

七十退休人所共，一生清苦独推贤。枝栖腹饮知安分，骨耸神清合永年。静引儿孙黄卷下，閒驯龟鹤小池边。恬夷益得冲和力，无病无忧一地仙。
赠陈通其致仕頣寿轩
作者：郑侠
朝代：宋

七十退休人所共，一生清苦独推贤。
枝栖腹饮知安分，骨耸神清合永年。
静引儿孙黄卷下，閒驯龟鹤小池邉。
恬夷益得冲和力，无病无忧一地仙。
辞方公悦
作者：郑侠
朝代：宋

又承尊酒细论文，日日樽前得未闻。怜旧直忘趋走贱，有疑俱向笑谈分。心缘明德怀高屏，日为偏亲断远云。明日迢迢东郭路，未行离思已纷纷。
辞方公悦
作者：郑侠
朝代：宋

又承尊酒细论文，日日樽前得未闻。
怜旧直忘趋走贱，有疑俱向笑谈分。
心缘明德懐高屏，日为偏亲断远云。
明日迢迢东郭路，未行离思已纷纷。
辞谢诸相知见招
作者：郑侠
朝代：宋
体裁：七言律诗

盖倚嬴肩汗满鞲，晨饔夕燕未曾休。杯盘狼藉君虽厚，仆马疲劳我亦羞。淡淡交知犹可久，区区口腹不须谋。还能收取筵中费，遍使饥穷饱暖不。
连州斛岭寨井
作者：郑侠
朝代：宋

斛岭寨，行云际，下视长江入地底。汲江登岭行三里，跻扳峻险为艰尔。将率居民几半千，度岁终年苦无水。爰自庆历达元符，循旧安常谁拟议。元符太守何公贤，爱民虑事诚而至，以为山顶流泉鲜其事。吾观古人行师动万亿，所至岂必皆平地。军必有井井未达，将渴不敢闻众耳。阴阳者流，以水照星。星之所聚，泉所委行。行浚凿三日，遇泉井成矣。乃今三井如鼎趾，岂特当年负瓶操绠，仆仆往还之人为慰喜。吾欲后之人，知井所以起，敬守前功无委圮。必使甃砌长如今日之清泚，万万斯年施何已，故作此歌勒诸斛岭之市。
连州斛岭寨井
作者：郑侠
朝代：宋

斛岭寨，行云际，下视长江入地底。
汲江登岭行三里，跻扳峻险为艰尔。
将率居民几半千，度岁终年苦无水。
爰自庆歴达元符，循旧安常谁拟议。
元符太守何公贤，爱民虑事诚而至，以为山顶流泉鲜其事。
吾观古人行师动万亿，所至岂必皆平地。
军必有井井未达，将渇不敢闻众耳。
阴阳者流，以水照星。
星之所聚，泉所委行。
行浚凿三日，遇泉井成矣。
乃今三井如鼎趾，岂特当年负瓶操绠，仆仆往还之人为慰喜。
吾欲后之人，知井所以起，敬守前功无委圯。
必使甃砌长如今日之清泚，万万斯年施何已，故作此歌勒诸斛岭之市。
送吕景山赴虔州理掾
作者：郑侠
朝代：宋

江西古浩穰，昭信雄江滨。州狱千里平，舒惨系訚嚚。景山之胸中，晓然乌兔轮。敢为虔人贺，何以致龙麟。
送吕景山赴虔州理掾
作者：郑侠
朝代：宋

江西古浩穰，昭信雄江滨。
州狱千里平，舒惨繫誾嚣。
景山之胸中，晓然乌兔轮。
敢为虔人贺，何以致龙麟。
送声父
作者：郑侠
朝代：宋

罗浮主人袁公发，伟才逸气千人杰。二子轩昂有父风，妙年趣向天然别。邑之子弟亦好儒，远来迎子求师模。子非往教求即应，龟筮有决前光孚。春风正好偕行乐，子如健翮摩天鹗。秋闱从此卜亨途，回谢卑污翥寥廓。为我殷勤问袁君，夺人所好非前闻。
送声父
作者：郑侠
朝代：宋

罗浮主人袁公发，伟才逸气千人杰。
二子轩昻有父风，妙年趣向天然别。
邑之子弟亦好儒，远来迎子求师模。
子非往教求即应，龟筮有决前光孚。
春风正好偕行乐，子如健翮摩天鹗。
秋闱从此卜亨途，回谢卑污翥寥廓。
为我殷勤问袁君，夺人所好非前闻。
送杜靖国知连州
作者：郑侠
朝代：宋

杜氏世德光无前，声华行实相辉鲜。蒉之职也在刀匕，亲举罚爵平公筵。预之闻见合左氏，春秋大法因粲然。诗为郡守称杜母，南阳之人今尚传。如晦作相犹民天，忠诚蹇蹇终始全。能令大君思不已，辍瓜奠祭情拳拳。子美大雅三千篇，昭昭劝戒日月悬。其人骨朽邈千祀，至今闻望犹当年。我宋龙兴抚嘉运，杜家孙子随飞奋。坤马承乾禁掖清，傅霖苏旱华夷润。迩来文武百群中，诜诜杜姓多翘俊。靖国少年即奇绝，雄文常倍千人杰。投书天府一不意，却扫雁荡不复出。怀材抱道良自珍，售以连城为折阅。中年不忍自弃置，以荫调官南海尉。手提顽馘授州将，海盗为之潜丧气。尘埃从此免低颜，倏忽十年今拥旆。忆昨建康临市征，公于吾父为交承。儿童不敢求见面，卓荦但听驰英声。尔后驰驱逾半纪，投荒乃得亲君子。孤舟抵岸即登门，见我有悲兼有喜。所悲窜逐万里来，豺狼得路忠信埋。长嘘为我意怆恻，吾未振汝良悠哉。所喜谓我一门吏，一年三黜刚愈锐。投身汤火何所求，所忧为君不为已。况复吾为汝父执，世契不浅汝吾侄。此邦人物粗熙熙，职司慈明州守德。汝虽投窜实汝福，天子神圣终汝直。丈夫秉德贵不回，穷达自天非汝职。公言令人益慷慨，一接已见真颜色。韶光波逝不暂停，年华两见新尧历。可怜情义如一朝，向人眷眷终无极。外台差注重求材，天子急人方旰昃。丹书凤口下九霄，捧诏治行何烜赫。昨日红蕖醉幕宾，今朝皂盖贤州伯。官虽衙尉丞，位乃二千石。羁人无以报恩知，请为使君申八德。一曰公，心与衡鉴无情同。朔方裴侠号独立，背公之私无发容。青州赵琰绝嘱托，贵要书来投水中。二曰宽，量须江海为盎盏。并州陈泰但怀抚，未尝愠怒形于颜。南阳刘宽抑又甚，蒲鞭示耻犯者难。三曰信，舌端常与心相印。九江宋君每听政，平旦日中犹不紊。并州郭伋舍野亭，为与群儿期到郡。四曰惠，有如雨露时沾渍。光州元忠尝赈贷，二十五万恢天施。蜀郡廉范不禁夜，一襦五裤惟民利。五曰清，玉壶在堂中有冰。武昌何远思律贪，汲井投钱非买名。合浦孟尝亦无欲，还珠碧渊清所徵。六曰正，端如标表行非径。北海朱邑虽笃旧，至于枉曲终无听。东莱杨震畏四知，行不欺幽此为盛。七曰明，昭如日月东西行。冀州贾琮去帷裳，百姓闻之政自行。雍士李惠善审断，弹燕坐知禽鸟情。八曰毅，镇浮静躁温而厉。汴州齐浣非肆刑，清严自我人皆治。濠州张福不可犯，以重自持人自畏。此之八德人有一，鸣弦按堵皆千室。能于八者具有之，使君之才非世出。使君有政教，必本之学校。蜀人夷陋卑已甚，文翁之化于今好。使君有诗笔，莫咏闲风月。追还雅颂声太平，吟咏性情思补阙。使君有车马，莫赏闲山水。时行郊外问樵耕，民间利病须详委。莫轻喜，莫轻怒，轻喜于人火上冰，轻怒于人镜前雾。莫狐疑，莫轻信，狐疑多至败良谋，轻信定令奸小进。大凡当局常多迷，使君临事其慎之。倘记愚言用有时，微尘积岳终有禆。苍生旱渴天欲雨，异时经济非公谁。
送杜靖国知连州
作者：郑侠
朝代：宋

杜氏世德光无前，声华行实相辉鲜。
蒉之职也在刀匕，亲举罚爵平公筵。
预之闻见合左氏，春秋大法因粲然。
诗为郡守称杜母，南阳之人今尚传。
如晦作相犹民天，忠诚蹇蹇终始全。
能令大君思不已，辍瓜奠祭情拳拳。
子美大雅三千篇，昭昭劝戒日月悬。
其人骨朽邈千祀，至今闻望犹当年。
我宋龙兴抚嘉运，杜家孙子随飞奋。
坤马承干禁掖清，傅霖苏旱华夷润。
迩来文武百羣中，诜诜杜姓多翘俊。
靖国少年即奇绝，雄文常倍千人杰。
投书天府一不意，却扫雁荡不復出。
懐材抱道良自珍，售以连城为折阅。
中年不忍自弃置，以荫调官南海尉。
手提顽馘授州将，海盗为之潜丧气。
尘埃从此免低颜，倏忽十年今拥旆。
忆昨建康临市征，公于吾父为交承。
儿童不敢求见面，卓荦但听驰英声。
尔后驰驱逾半纪，投荒乃得亲君子。
孤舟抵岸即登门，见我有悲兼有喜。
所悲窜逐万里来，豺狼得路忠信埋。
长？为我意怆恻，吾未振汝良悠哉。
所喜谓我一门吏，一年三黜刚愈鋭。
投身汤火何所求，所忧为君不为已。
况復吾为汝父执，世契不浅汝吾侄。
此邦人物粗熙熙，职司慈明州守德。
汝虽投窜实汝福，天子神圣终汝直。
丈夫秉德贵不回，穷达自天非汝职。
公言令人益慷慨，一接已见真颜色。
韶光波逝不暂停，年华两见新尧歴。
可怜情义如一朝，向人睠睠终无极。
外台差注重求材，天子急人方旰昃。
丹书凤口下九霄，捧诏治行何烜赫。
昨日红蕖醉幕宾，今朝皂盖贤州伯。
官虽衙尉丞，位乃二千石。
羁人无以报恩知，请为使君申八德。
一曰公，心与衡鑑无情同。
朔方裴侠号独立，背公之私无髪容。
青州赵琰绝嘱託，贵要书来投水中。
二曰寛，量须江海为盎盏。
并州陈泰但懐抚，未尝愠怒形于颜。
南阳刘寛抑又甚，蒲鞭示耻犯者难。
三曰信，舌端常与心相印。
九江宋君每听政，平旦日中犹不紊。
并州郭伋舍野亭，为与羣儿期到郡。
四曰惠，有如雨露时沾渍。
光州元忠尝赈贷，二十五万恢天施。
蜀郡廉范不禁夜，一襦五袴惟民利。
五曰清，玉壶在堂中有冰。
武昌何远思律贪，汲井投钱非买名。
合浦孟尝亦无欲，还珠碧渊清所征。
六曰正，端如标表行非径。
北海朱邑虽笃旧，至于枉曲终无听。
东莱杨震畏四知，行不欺幽此为盛。
七曰明，昭如日月东西行。
冀州贾琮去帷裳，百姓闻之政自行。
雍士李惠善审断，弹燕坐知禽鸟情。
八曰毅，镇浮静躁温而厉。
汴州齐澣非肆刑，清严自我人皆治。
濠州张福不可犯，以重自持人自畏。
此之八德人有一，鸣絃按堵皆千室。
能于八者具有之，使君之才非世出。
使君有政教，必本之学校。
蜀人夷陋卑已甚，文翁之化于今好。
使君有诗笔，莫咏闲风月。
追还雅颂声太平，吟咏性情思补阙。
使君有车马，莫赏闲山水。
时行郊外问樵耕，民间利病须详委。
莫轻喜，莫轻怒，轻喜于人火上冰，轻怒于人镜前雾。
莫狐疑，莫轻信，狐疑多至败良谋，轻信定令姦小进。
大凡当局常多迷，使君临事其慎之。
倘记愚言用有时，微尘积岳终有禆。
苍生旱渇天欲雨，异时经济非公谁。
送林六秀才之广劝其早归
作者：郑侠
朝代：宋

无情乌兔两相追，岁月蹉跎一箭飞。解报劬劳能几日，可堪容易旷慈闱。须知楚国千钟粟，不直莱庭一綵衣。我念松楸心独苦，故知吾子不如归。
送林六秀才之广劝其早归
作者：郑侠
朝代：宋

无情乌兔两相追，岁月蹉跎一箭飞。
觧报劬劳能几日，可堪容易旷慈闱。
须知楚国千钟粟，不直莱庭一綵衣。
我念松楸心独苦，故知吾子不如归。
送陈守仁入太学
作者：郑侠
朝代：宋

父子本天性，至恩无比伦。矧公之尊府，子舍公一身。料从少小来，迨兹壮有室。未尝越旬月，远去慈亲膝。借问今何之，千里具行装。荅言为道艺，愤悱趋上庠。有客前献言，惟道若大路。驾子天神明，贤圣在举步。幽堂列坟典，周孔以为师。学成名亦遂，且不离庭闱。荅云子言善，在予非不知。父母生我身，劬劳靡不为。垂髫俾之学，外不与毫丝。乃今有室家，儿女发已束。分寸无所立，何以酬顾复。如彼甲与乙，名高髦俊科。又若丙与丁，禄位今嵯峨。是皆予亲友，予独无所就。是以不宁居，忙于贾求售。昔者三千徒，负笈洙泗滨。孟轲远游学，母老仍家贫。尚违晨昏侍，以就德业新。盖以慈爱心，惟期已成达。男子四方志，安能恋房闼。客前贺曰都，事固无必非。子志乃如此，顾予安得知。在家事多夺，远大非可必。大孝在显亲，为子解羁絷。日月如逝波，无方可维絷。陶侃惜分阴，仲尼犹不及。自古力道业，寸晷重琳璆。子今道所出，处处足浇浮。阳和达京辇，士女方春游。百宝妆楼台，歌喉珠宛转。恼乱巧迎逢，偏能伺方便。平生足持守，到此总不见。又有非辈流，频频甚鸴斯。顾盼借颜色，谈笑怀奸欺。从容樽酒间，留连棋局上。英豪俊杰心，鲜不由此放。子今志者大，思虑宜蚤正。慎子之朋侪，力与光阴竞。由此期显亲，昊天其斯应。
送陈守仁入太学
作者：郑侠
朝代：宋

父子本天性，至恩无比伦。
矧公之尊府，子舍公一身。
料从少小来，迨兹壮有室。
未甞越旬月，远去慈亲膝。
借问今何之，千里具行装。
荅言为道艺，愤悱趋上庠。
有客前献言，惟道若大路。
驾子天神明，贤圣在举步。
幽堂列坟典，周孔以为师。
学成名亦遂，且不离庭闱。
荅云子言善，在予非不知。
父母生我身，劬劳靡不为。
垂髫俾之学，外不与毫丝。
乃今有室家，儿女髪已束。
分寸无所立，何以酬顾復。
如彼甲与乙，名高髦俊科。
又若丙与丁，禄位今嵳峨。
是皆予亲友，予独无所就。
是以不宁居，忙于贾求售。
昔者三千徒，负笈洙泗濵。
孟轲远游学，母老仍家贫。
尚违晨昏侍，以就德业新。
盖以慈爱心，惟期已成达。
男子四方志，安能恋房闼。
客前贺曰都，事固无必非。
子志乃如此，顾予安得知。
在家事多夺，远大非可必。
大孝在显亲，为子觧羁馽。
日月如逝波，无方可维絷。
陶侃惜分阴，仲尼犹不及。
自古力道业，寸晷重琳璆。
子今道所出，处处足浇浮。
阳和达京辇，士女方春游。
百宝粧楼台，歌喉珠宛转。
恼乱巧迎逢，偏能伺方便。
平生足持守，到此总不见。
又有非軰流，频频甚鷽斯。
顾盼借颜色，谈咲懐奸欺。
从容樽酒间，留连棊局上。
英豪俊杰心，鲜不由此放。
子今志者大，思虑宜蚤正。
慎子之朋侪，力与光阴竞。
由此期显亲，昊天其斯应。
道中见以索牵五六十人监理钱者
作者：郑侠
朝代：宋

可怜平地不生钱，稚老累累被索连。困苦新图谁画此，祗愁中禁又无眠。
道中见以索牵五六十人监理钱者
作者：郑侠
朝代：宋

可怜平地不生钱，稚老累累被索连。
困苦新圗谁畵此，祗愁中禁又无眠。
醉翁行赠黎师醇
作者：郑侠
朝代：宋

金峰醉翁七十九，行步龙钟面黧垢。
惟有满腹奇文章，日月争新无老丑。
頬舌锵洋言不苟，咳唾成珠须信有。
两眼如星照耀人，见客偏明俨如旧。
问翁壮年爱棊酒，迩日还如昔时否。
曰予不战犹好看，日饮常能倾一斗。
因持棊酒前就翁，明日壶浆復予就。
朱君贫苦亦好奇，接续携持穷清昼。
城中遑遑竞趋走，觌面草草忘亲友。
几人尊爼暂从容，笑傲松篁弄花柳。
宁知北郭予三人，继日相从辰到酉。
龎眉皓髪常温然，相见妙龄眉目秀。
惜哉才高命蹇成遗滞，四十余年州县吏。
弃之林野混渔樵，徒使知音动嗟喟。
愚闻天道高远不容人测度，无奈人能乐其乐。
故有鼓琴重围，行歌遗穟。
浩然充塞，不以世俗琐屑累寥廓。
愚观翁之子孙诜诜绳绳，此其后庆为不薄。
世俗母以翁老生轻心，须知此翁头白面黮而英心义气，天地不得而销铄。
醉翁行赠黎师醇
作者：郑侠
朝代：宋

金峰醉翁七十九，行步龙钟面黧垢。惟有满腹奇文章，日月争新无老丑。颊舌锵洋言不苟，咳唾成珠须信有。两眼如星照耀人，见客偏明俨如旧。问翁壮年爱棋酒，迩日还如昔时否。曰予不战犹好看，日饮常能倾一斗。因持棋酒前就翁，明日壶浆复予就。朱君贫苦亦好奇，接续携持穷清昼。城中遑遑竞趋走，觌面草草忘亲友。几人尊俎暂从容，笑傲松篁弄花柳。宁知北郭予三人，继日相从辰到酉。庞眉皓发常温然，相见妙龄眉目秀。惜哉才高命蹇成遗滞，四十馀年州县吏。弃之林野混渔樵，徒使知音动嗟喟。愚闻天道高远不容人测度，无奈人能乐其乐。故有鼓琴重围，行歌遗穟。浩然充塞，不以世俗琐屑累寥廓。愚观翁之子孙诜诜绳绳，此其后庆为不薄。世俗母以翁老生轻心，须知此翁头白面黮而英心义气，天地不得而销铄。
闭戸
作者：郑侠
朝代：宋
体裁：七言绝句

居然讼息愧王通，反闭柴门亦古风。幽鸟一声庭日永，轩窗从此近卢仝。
陈元叟清轩
作者：郑侠
朝代：宋

尘坌中轩户，谁标似水名。物讹空自汩，人性本来清。天上云藏月，人间石裹英。云开与石裂，精瑩自分明。
陈元叟清轩
作者：郑侠
朝代：宋
体裁：五言律诗

尘坌中轩户，谁标似水名。物讹空自汩，人性本来清。天上云藏月，人间石裹英。云开与石裂，精莹自分明。
集鸥渚
作者：郑侠
朝代：宋

主人无机心，兕虎皆可入。
君看小渚中，岂特羣鸥集。
集鸥渚
作者：郑侠
朝代：宋

主人无机心，兕虎皆可入。君看小渚中，岂特群鸥集。
题仁王横山阁
作者：郑侠
朝代：宋
体裁：七言律诗

案俯横山跨海来，拂云高阁为谁开。荒溪古木閒猿洞，明月白沙空钓台。晓日东风龙夭矫，秋风西峡凤徘徊。居然静卧江南岸，天堑波涛亦壮哉。
题灵峰平步亭
作者：郑侠
朝代：宋
体裁：七言绝句

天险尝闻不可升，人间危堑更难名。欲知平步亭中意，平得心来处处平。
题颐轩
作者：郑侠
朝代：宋

达人取次总佳宜，潇洒清轩聊自颐。
垣果砌花堪笑语，牖风庭月共希夷。
满堂虗白琴三弄，竟日醺酣酒一巵。
别有工夫留客住，时时谈笑出新诗。
题颐轩
作者：郑侠
朝代：宋

达人取次总佳宜，潇洒清轩聊自颐。垣果砌花堪笑语，牖风庭月共希夷。满堂虚白琴三弄，竟日醺酣酒一卮。别有工夫留客住，时时谈笑出新诗。
题夹漈草堂
作者：郑侨
朝代：宋

杪秋寻远山，幽怀郁冲冲。草堂跨层崖，夕阳山影空。高人辞天禄，结交杖藜翁。游氛暗九土，岁晚余曷从。泠泠夹漈水，谡谡长松风。思之不可见，泪落秋云中。
题夹漈草堂
作者：郑侨
朝代：宋

杪秋寻远山，幽怀鬰冲冲。
草堂跨层崖，夕阳山影空。
高人辞天禄，结交杖藜翁。
游氛暗九土，岁晚余曷从。
泠泠夹漈水，谡谡长松风。
思之不可见，泪落秋云中。
临江仙
作者：郑元秀
朝代：宋

解事西风真可意，秋声不到尧蓂。尚余荚十分清。知君当此际，清梦应长庚。
道骨仙风元不老，天开鹤算龟龄。更看宝带换红鞓。拂衣辞筦库，谈笑取功名。
水调歌头·园林夸富贵
作者：郑元秀
朝代：宋
体裁：词

园林夸富贵，红绿簇枝头。
阳和毓秀，气劘屈贾压曹刘。
翰墨场中独步，洒落胸中万卷，横截百川流。
邈视青云侣，俯着看瀛洲。
到如今，萦扃务，尚淹留。
庙堂应得好语，早晚觐宸旒。
从此立登要路，便可羽仪台阁，指日凤池游。
岁岁蟠桃会，椿算八千秋。
水调歌头·园林夸富贵
作者：郑元秀
朝代：宋

园林夸富贵，红绿簇枝头。阳和毓秀，气劘屈贾压曹刘。翰墨场中独步，洒落胸中万卷，横截百川流。邈视青云侣，俯首看瀛洲。到如今，萦扃务，尚淹留。庙堂应得好语，早晚觐宸旒。从此立登要路，便可羽仪台阁，指日凤池游。岁岁蟠桃会，椿算八千秋。
水调歌头·富贵不难致
作者：郑元秀
朝代：宋
体裁：词

富贵不难致，名节几人全。渡江龙化，于今五十有三年。历数中兴诸老，谁似武夷仙伯，操行老弥坚。吾道方中否，一柱独擎天。江南北，湘左右，惠宣敷。见说韩公城下，米斗只三钱。人愿公归台鼎，我愿公归草隐，九老要齐肩。岁岁祝公寿，风月满梅川。
沁园春
作者：郑元秀
朝代：宋

金虎鸣秋，玉龙斯月，天气正凉。应梦熊时候，叶丹苔碧，栖鸾亭馆，橘绿橙黄。人在兰台公子上，更身寄风流屈宋乡。登赏处，记含情纾思，曾赋高唐。
春明旧家不远，算蝉嫣袭庆，都付仇香。况鹍弦初续，和生角征，鹗书频下，名厕循良。但得西风吹峡水，尽倒卷波澜添寿觞。功业事，有朱颜领略，未许称量。
满江红
作者：郑元秀
朝代：宋

老子生朝，萧然坐离骚窟宅。更莫诧、才雄屈宋，诗高刘白。不向凤凰池上住，不逃鹦鹉洲边迹。谩一官、如水过称呼，诸侯客。
平生志，水投石。首已皓，心犹灵。算陆沉雄奋，总非人力。广武成名惟孺子，高阳适意须欢伯。睨醉乡、一笑抚青萍，乾坤窄。
胜胜慢
作者：郑元秀
朝代：宋

荣喉娇脆，燕体轻盈，争翻妙舞新声。元是君侯生日，爽气澄清。天应人为献寿，春着意、花也留情。恣豪饮，似流觞曲水，前度兰亭。
况遇湖山官满，无一事、身心分外安宁。买个归舟，随鸥趁鹭长征，看西真桃熟，南极星明。
菩萨蛮
作者：郑元秀
朝代：宋

小春撋就双桃靥。伴他二六尧蓂荚。红绿若为新。个时生玉人。
玉人持酒笑。笑与仙翁道。从此百年中。莺花几度封。
虞美人
作者：郑元秀
朝代：宋

菊花不等重阳到。昨夜都开了。问知仙子是生辰。彩翠浮金来供、玉壶春。
周郎莫计文君寿。头白须相守。从今更数百年期。月底云间同跨、彩鸾归。
贺新郎
作者：郑元秀
朝代：宋

晓色收梅雨。玉衡高、寒杓插午，月生银浦。一片祥光横碧落，幻出新晴院宇。拥阆苑、擎香天女。簇引飞仙来瑞世，向鸟衣巷陌，生文度。人物似，古怀祖。
履声合上尧阶去。问如何低回计幕，蜀山深处。金字催还知有日，且听尊前妙语。更领略、双成歌舞。愿借流三峡水，与君侯尽作流霞注。觞百举，寿千数。
贺新郎（寿中书舍人）
作者：郑元秀
朝代：宋

突屼金仙屋。素秋沈、长空霁雨，万山如浴。惊破元戎呼小队，来看飞泉喷玉。正晚谷，清镜圆熟。还是紫微初度至，对禅关，自奏长生曲。留杖屦，倚松竹。
汉中念远眉休蹙。问擎天拄地个，事只今谁独。看领召环回鹢首，笑把江神要束。任碾破，澄波新绿。去了中兴台辅叶，挂貂蝉莫受风埃触。归绿野，种瑶簌。
鹧鸪天
作者：郑元秀
朝代：宋

瑞霭朝迷紫极宫。梅香轻度琐窗风。关西都护生时节，来吐芳心献寿钟。
头未白，频先红。臂强方解挽雕功。银符玉帐轻毡在，稳著功名继乃翁。
初月
作者：郑克己
朝代：宋
体裁：五言律诗

初月当楼动，风帘倚望斜。光亏微有晕，桂薄不成花。云淡明林叶，溪清印岸沙。去年寒露白，旅食在京华。
别蒋世修
作者：郑克己
朝代：宋
体裁：五言律诗

传道贤关客，寻山向会稽。春风千里别，花路寸心迷。天倚吴江阔，云随禹穴低。兰亭得遗墨，为我好封题。
忆别
作者：郑克己
朝代：宋

忆别富公子，山桃两度花。人情皆念旧，客路不如家。野草连天阔，重山抱日斜。寄书无过雁，愁眼眩飞鸦。
忆别
作者：郑克己
朝代：宋

忆别富公子，山桃两度花。
人情皆念旧，客路不如家。
野草连天阔，重山抱日斜。
寄书无过鴈，愁眼眩飞鸦。
旅中遇故人
作者：郑克己
朝代：宋
体裁：五言律诗

云薄清溪水，天寒黄叶风。乡关三载别，客路一樽同。旧事如昨日，问年俱老翁。相看今古意，泪冷菊花丛。
架壁
作者：郑克己
朝代：宋

架壁珍藏万古书，世间清绝在吾庐。
缘瓶香破分家酿，曲圃云开剪露蔬。
白日渐随秋意短，故人尽向老来疎。
今年种得回蜂菊，乱点东篱玉不如。
水国
作者：郑克己
朝代：宋

水国烟霞客，春来始定居。
老逢人事懒，贫觉旧交疎。
隙影窥蟾滴，芸香散箧书。
西湖风月好，不到一年余。
水国
作者：郑克己
朝代：宋

水国烟霞客，春来始定居。老逢人事懒，贫觉旧交疏。隙影窥蟾滴，芸香散箧书。西湖风月好，不到一年馀。
水阁
作者：郑克己
朝代：宋

水阁临堤晚，帘鈎暖翠通。
睡惊鶑去后，梦到蝶边空。
春欲从人别，花消昨日红。
多情湖上浪，拍拍恋东风。
水阁
作者：郑克己
朝代：宋

水阁临堤晚，帘钩暖翠通。睡惊莺去后，梦到蝶边空。春欲从人别，花消昨日红。多情湖上浪，拍拍恋东风。
浙江十六夜对月
作者：郑克己
朝代：宋
体裁：五言律诗

急桨浮天阔，长江得月迟。最怜新缺后，全胜未圆时。夜雪潮千尺，秋风桂一枝。潜蛟易翻动，怨笛莫惊吹。
系缆
作者：郑克己
朝代：宋

系缆萦回浪，昏林入暮鸦。水穷人有路，天尽客无家。蕉叶浮春蚁，鱼歌隔浦沙。醉眠星斗下，寻梦卜年华。
繫缆
作者：郑克己
朝代：宋

繫缆萦回浪，昏林入暮鸦。
水穷人有路，天尽客无家。
蕉叶浮春蚁，鱼歌隔浦沙。
醉眠星斗下，寻梦卜年华。
芦花
作者：郑克己
朝代：宋
体裁：七言绝句

眇眇临窗思美人，荻花枫叶带鸡声。夜深吹笛移船去，三十六湾秋月明。
过大浪滩
作者：郑克己
朝代：宋

急浪吹飞雪，鸣篙破晓滩。异乡人易老，行路古来难。玉露晨初湿，天河夜不乾。飘流双鬓白，未有一枝安。
过大浪滩
作者：郑克己
朝代：宋

急浪吹飞雪，鸣篙破晓滩。
异乡人易老，行路古来难。
玉露晨初湿，天河夜不干。
飘流双鬓白，未有一枝安。
过李老隠居
作者：郑克己
朝代：宋
体裁：五言律诗

南渡中兴老，幽栖日月长。买山供杖履，引水到池塘。习懒今成癖，贪杯剩欲狂。相过旧宾客，不换野衣裳。
送中书王舍人使北虏
作者：郑克己
朝代：宋
体裁：五言律诗

细马缕金鞍，文星使可汗。袖中天诏重，帐外节毛寒。烽火燕城急，尘沙朔野宽。安边在大体，何必斩楼兰。
青衫
作者：郑克己
朝代：宋

青衫着破禁中罗，楚泽吴江几度过。
仕宦宛如杯水澹，朝廷空有故人多。
渔村疎竹明风旆，烟浦斜阳起暮歌。
欲买田园归海上，此身无奈客愁何。
青衫
作者：郑克己
朝代：宋

青衫著破禁中罗，楚泽吴江几度过。仕宦宛如杯水澹，朝廷空有故人多。渔村疏竹明风旆，烟浦斜阳起暮歌。欲买田园归海上，此身无奈客愁何。
飘转
作者：郑克己
朝代：宋
体裁：五言律诗

飘转未归客，风帆不夜舟。断云依水定，薄月带沙流。香倚黄花岸，心清白露秋。林鸦栖未稳，飞乱北山头。
过桂氏湖庄
作者：郑兰
朝代：宋

堂上一天水，秋风叫白鷴。
地偏游客少，烟阔钓徒閒。
怀古楼宜野，浇蔬月在山。
驾言寻旧好，款款到芦湾。
过桂氏湖庄
作者：郑兰
朝代：宋

堂上一天水，秋风叫白鹇。地偏游客少，烟阔钓徒閒。怀古楼宜野，浇蔬月在山。驾言寻旧好，款款到芦湾。
句
作者：郑内翰
朝代：宋

西风吹得一枝生，昂首风前飞不去。
溪桥晚兴
作者：郑协
朝代：宋
体裁：七言绝句

寂寞亭基野渡边，春流平岸草芊芊。一川晚照人閒立，满袖杨花听杜鹃。
钱塘晚望
作者：郑协
朝代：宋

钱塘江上夜潮过，秋静寒烟白露多。吴越青山明月里，舟人齐唱异乡歌。年年如燕一还家，又访幽居过水涯。风雨满城春欲暮，山中犹有碧桃花。
钱塘晚望·其一
作者：郑协
朝代：宋

钱塘江上夜潮过，秋静寒烟白露多。
吴越青山明月裏，舟人齐唱异乡歌。
钱塘晚望·其一
作者：郑协
朝代：宋

钱塘江上夜潮过，秋静寒烟白露多。吴越青山明月里，舟人齐唱异乡歌。
钱塘晚望·其二
作者：郑协
朝代：宋
体裁：七言绝句

年年如燕一还家，又访幽居过水涯。风雨满城春欲暮，山中犹有碧桃花。
锦屏峰
作者：郑南
朝代：宋
体裁：七言绝句

霍童佳境本天成，十里莲花遍处生。山色依然仙不至，月明徒自忆吹笙。
寒食登韩亭
作者：郑厚
朝代：宋

燔身介子意何忙，理迹昌黎道更光。
慷慨一封论佛骨，流离万里入蛮乡。
孤芳亭角留韩木，遗爱人心比召棠。
勿谓笔端无造化，如何祛鰐似祛羊。
寒食登韩亭
作者：郑厚
朝代：宋

燔身介子意何忙，理迹昌黎道更光。慷慨一封论佛骨，流离万里入蛮乡。孤芳亭角留韩木，遗爱人心比召棠。勿谓笔端无造化，如何祛鳄似祛羊。
林和靖墓
作者：郑厚
朝代：宋

山前山后冢累累，处士孤坟没草莱。古宅更遭新烧火，荒林难觅旧栽梅。月香水影诗空好，鹤怨猿惊客共哀。回首西泠桥外寺，晚来金碧拥楼台。
林和靖墓
作者：郑厚
朝代：宋

山前山后冢纍纍，处士孤坟没草莱。
古宅更遭新烧火，荒林难觅旧栽梅。
月香水影诗空好，鹤怨猿惊客共哀。
回首西泠桥外寺，晚来金碧拥楼台。
登䂬溪仙人巗
作者：郑厚
朝代：宋
体裁：七言绝句

短帽依然九日风，岩头的的问仙翁。神仙料不私将橘，乞与陈黄方薛公。
登东山
作者：郑厚
朝代：宋
体裁：五言律诗

小雨上东山，层层着意看。寻泉行处僻，就石坐来寒。赤舄归周旦，苍生起谢安。功能成底事，一抹暮云残。
熙宁桥
作者：郑叔侨
朝代：宋

千寻水面跨长桥，隐隐晴虹卧海潮。结驷直通黄石市，连艘横断白湖腰。
熙宁桥
作者：郑叔侨
朝代：宋

千寻水面跨长桥，隠隠晴虹卧海潮。
结驷直通黄石市，连艘横断白湖腰。
建溪
作者：郑叔明
朝代：宋

水色山光表裏清，野花溪柳意相迎。
狂歌惊鹭滩头散，欹枕看云岭上生。
峰曲转帆疑路尽，潭深飞棹觉舟轻。
归程渐喜乡关近，竹户枫林鸡犬声。
建溪
作者：郑叔明
朝代：宋

水色山光表里清，野花溪柳意相迎。狂歌惊鹭滩头散，攲枕看云岭上生。峰曲转帆疑路尽，潭深飞棹觉舟轻。归程渐喜乡关近，竹户枫林鸡犬声。
和晦庵斋居闻磬韵
作者：郑可学
朝代：宋

纤月照幽林，秋气一何爽。
散步豁烦襟，旷然息羣想。
忽闻玉磬裏，泠泠送清响。
顿令尘虑空，颇觉道心长。
和晦庵斋居闻磬韵
作者：郑可学
朝代：宋

纤月照幽林，秋气一何爽。散步豁烦襟，旷然息群想。忽闻玉磬里，泠泠送清响。顿令尘虑空，颇觉道心长。
大涤洞天留题
作者：郑名卿
朝代：宋

问路先从通济桥，沿溪长岸去迢迢。
人间别有神仙境，云裏深藏古洞霄。
石穴幽阴然火照，琳宫清旷隔尘嚣。
山蟠九锁人希到，得侣同游俗虑消。
大涤洞天留题
作者：郑名卿
朝代：宋

问路先从通济桥，沿溪长岸去迢迢。人间别有神仙境，云里深藏古洞霄。石穴幽阴然火照，琳宫清旷隔尘嚣。山蟠九锁人希到，得侣同游俗虑消。
哭妹贞娘节烈
作者：郑君老
朝代：宋
体裁：古风

哀哉吾妹兮，生不逢时。痛哉吾妹兮，死此乱离。灰尘涨空兮，铁骑南驰。旌旗蔽野兮，日色无辉。凶徒蜂起兮，浊乱民彝。恣行劫掠兮，四野伤悲。我妹遇兹兮，尚在闺闱。若逃患难兮，计无可为。恐被污辱兮，决死无疑。一刀自刎兮，澌血淋漓。死仆于床兮，不变容仪。刀不落地兮，手尚坚持。英烈如生兮，人谁敢欺。嗟我独生兮，于世何裨。汝危莫援兮，恨无穷期。悠悠我思兮，泣涕涟如。人皆有死兮，特出异宜。哀哉痛哉兮，噫嘻。独存汝名兮，万古无遗。
诸葛庐
作者：郑吾民
朝代：宋
体裁：古风

琅琊一室云，独许老龙卧。英气宇宙春，君臣重三顾。岁久化为墟，白日聚狐兔。惟有忠臣心，风雨不可破。
句
作者：郑周卿
朝代：宋

鹤归空有恨，云散本无心。
云根石·其一
作者：郑国辅
朝代：宋
体裁：七言绝句

轮囷一片出无心，未许苍苔久见侵。六月旱田天不雨，愿将肤寸霈为霖。
云根石·其二
作者：郑国辅
朝代：宋

满耳环佩声，云根綫寒玉。
雨过勿雷吼，老龙鼾正熟。
云根石·其二
作者：郑国辅
朝代：宋

满耳环佩声，云根线寒玉。雨过勿雷吼，老龙鼾正熟。
云根石·其二
作者：郑国辅
朝代：宋

满耳环佩声，云根线寒玉。雨过勿雷吼，老龙鼾正熟。轮囷一片出无心，未许苍苔久见侵。六月旱田天不雨，愿将肤寸霈为霖。
凤洞
作者：郑国辅
朝代：宋

古木森森翳女萝，四山环抱郁嵯峨。此间定有荆山璞，未审何时遇卞和。斩开绿棘黄荆路，岩上采霞摇影动。洞里仙人醉不知，岩前留下无声凤。我今行向洞前来，是洞须开凤莫猜。便好跨游三岛去，等闲抖擞轻尘埃。
凤洞
作者：郑国辅
朝代：宋

古木森森翳女萝，四山环抱鬰嵯峨。
此间定有荆山璞，未审何时遇卞和。
斩开绿棘黄荆路，岩上采霞摇影动。
洞裏仙人醉不知，岩前留下无声凤。
我今行向洞前来，是洞须开凤莫猜。
便好跨游三岛去，等闲抖擞轻尘埃。
大涤洞
作者：郑国辅
朝代：宋
体裁：五言律诗

去县十八里，传名千万年。三山空隔海，一柱独擎天。骖驭歌司马，烧丹扣葛仙。谁云尘俗骨，亦得嗣前贤。
洞霄宫
作者：郑国辅
朝代：宋
体裁：七言律诗

自怜踪迹又尘埃，再见溪山眼便开。野水萦纡通路过，闲花疏淡放春回。玉清缈缈排仙仗，金碧峨峨焕宝台。十里暮云横九锁，却如骑鹤下蓬莱。
清音亭
作者：郑国辅
朝代：宋

山泉漱玉琴，尘世谁知音。植杖憩于此，顿消名利心。
清音亭
作者：郑国辅
朝代：宋

山泉潄玉琴，尘世谁知音。
植杖憩于此，顿消名利心。
瀑布
作者：郑国辅
朝代：宋
体裁：七言绝句

终日湍流怒作声，凭栏便觉耳根清。龙君雅欲助奇观，故把银瓶泻水晶。
翠微亭
作者：郑国辅
朝代：宋

满眼青山倦应酬，小亭回护颇知休。
捻髯索句空归去，疑在飞来峰上头。
翠微亭
作者：郑国辅
朝代：宋

满眼青山倦应酬，小亭回护颇知休。撚髯索句空归去，疑在飞来峰上头。
龙洞
作者：郑国辅
朝代：宋
体裁：七言绝句

泥蟠蛰卧久潜踪，一旦青云得路通。利物济人功已了，却遗凡骨返仙宫。
绛溪
作者：郑城某
朝代：宋

一带波光绕翠屏，森森万木拥幽清。小臣已作□□想，愿赋中兴颂圣明。
绛溪
作者：郑城某
朝代：宋

一带波光遶翠屏，森森万木拥幽清。
小臣已作□□想，愿赋中兴颂圣明。
句
作者：郑域
朝代：宋

九里花田地。槟榔共聘币。果子庵摩勒。旅程一见错欢喜，彷佛吾乡茉莉花。
句
作者：郑域
朝代：宋

旅程一见错欢喜，仿佛吾乡茉莉花。
句
作者：郑域
朝代：宋

槟榔共聘幣。
句·其二
作者：郑域
朝代：宋

槟榔共聘币。
句·其四
作者：郑域
朝代：宋

旅程一见错欢喜，彷佛吾乡茉莉花。
山丹花
作者：郑域
朝代：宋
体裁：七言绝句

团栾蜂蕊簇枝间，铅鼎成丹七返还。乞与幽人伴幽壑，不妨相对两朱颜。
念奴娇
作者：郑域
朝代：宋

东陵美景，有轻烟和月，斜风吹雨。一体龙须随地转，不学松萝儿女。结就员青，收来掌握，犹带金盘露。拍浮金井，水花零乱飞舞。
谁信六月飘霜，破开落刃，散银丝金缕。冷碧凄香萦齿颊，洗我尘襟烦暑。杜老吟诗，已公留客，此兴无今古。安期非诞，世间有棘如许。
念奴娇
作者：郑域
朝代：宋

素肌莹净，隔鲛绡贴衬，猩红妆束。火伞飞空熔不透，一块玲珑冰玉。破暑当筵，褪衣剥带，微露真珠肉。中心些子，向人何大焦缩。
应恨旧日杨妃，尘埃走遍，向南闽西蜀。困入筠笼消黯搅，香色精神愁蹙。赖有君谟，为传家谱，不弃青黄绿。到头甜口，是人都要园熟。
念奴娇
作者：郑域
朝代：宋

素肌莹净，隔鲛绡贴衬，猩红妆束。火伞飞空熔不透，一块玲珑冰玉。破暑当筵，褪衣剥带，微露真珠肉。中心些子，向人何大焦缩。应恨旧日杨妃，尘埃走遍，向南闽西蜀。困入筠笼消黯搅，香色精神愁蹙。赖有君谟，为传家谱，不弃青黄绿。到头甜口，是人都要圜熟。蕊宫仙子，爱痴儿、不禁三偷家果。弃核成根传汉苑，依旧风烟难□。老养丹砂，长留红脸，点透胭脂颗。金盘盛处，恍然天上新堕。莫厌对此飞觞，千年一熟，异人间梨枣。刘阮尘缘犹未断，却向花间飞过。争似莲枝，摘来满把，莺嘴平分破。餐霞嚼露，镇长歌醉蓬岛。东陵美景，有轻烟和月，斜风吹雨。一体龙须随地转，不学松萝儿女。结就员青，收来掌握，犹带金盘露。拍浮金井，水花零乱飞舞。谁信六月飘霜，破开落刃，散银丝金缕。冷碧凄香萦齿颊，洗我尘襟烦暑。杜老吟诗，巳公留客，此兴无今古。安期非诞，世间有枣如许。
念奴娇·东陵美景
作者：郑域
朝代：宋
体裁：词

东陵美景，有轻烟和月，斜风吹雨。
一体龙须随地转，不学松萝儿女。
结就员青，收来掌握，犹带金盘露。
拍浮金井，水花零乱飞舞。
谁信六月飘霜，破开落刃，散银丝金缕。
冷碧凄香萦齿颊，洗我尘襟烦暑。
杜老吟诗，已公留客，此兴无今古。
安期非诞，世间有枣如许。
念奴娇·其三
作者：郑域
朝代：宋

东陵美景，有轻烟和月，斜风吹雨。一体龙须随地转，不学松萝儿女。结就员青，收来掌握，犹带金盘露。拍浮金井，水花零乱飞舞。谁信六月飘霜，破开落刃，散银丝金缕。冷碧凄香萦齿颊，洗我尘襟烦暑。杜老吟诗，巳公留客，此兴无今古。安期非诞，世间有枣如许。
念奴娇·其三
作者：郑域
朝代：宋
体裁：词

东陵美景，有轻烟和月，斜风吹雨。一种龙须随地转，不学松萝儿女。结就圆青，收来掌握，犹带金盘露。拍浮金井，水花零乱飞舞。谁信六月飘霜，破开落刃，散银丝金缕。冷碧凄香萦齿颊，洗我尘襟烦暑。杜老吟诗，巳公留客，此兴无今古。安期非诞，世间有枣如许。
念奴娇·其二
作者：郑域
朝代：宋
体裁：词

蕊宫仙子，爱痴儿、不禁三偷家果。弃核成根传汉苑，依旧风烟难老。老养丹砂，长留红脸，点透胭脂颗。金盘盛处，恍然天上新堕。莫厌对此飞觞，千年一熟，异人间梨枣。刘阮尘缘犹未断，却向花间飞过。争似莲枝，摘来满把，莺嘴平分破。餐霞嚼露，镇长歌醉蓬岛。
念奴娇·嗟来咄去
作者：郑域
朝代：宋

嗟来咄去，被天公、把做小儿调戏。
蹀雪龙庭归未久，还促炎州行李。
不半年间，北胡南越，一万三千里。
征衫着破，着衫人、可知矣。
休问海角天涯，黄蕉丹荔，自足供甘旨。
泛绿依红无个事，时舞斑衣而已。
救蚁藤桥，养鱼盆沼，是亦经纶耳。
伊周安在，且须学老莱子。
念奴娇·戊午生日作
作者：郑域
朝代：宋
体裁：词

嗟来咄去，被天公、把做小儿调戏。蹀雪龙庭归未久，还促炎州行李。不半年间，北胡南越，一万三千里。征衫著破，著衫人、可知矣。休问海角天涯，黄蕉丹荔，自足供甘旨。泛绿依红无个事，时舞斑衣而已。救蚁藤桥，养鱼盆沼，是亦经纶耳。伊周安在，且须学老莱子。
念奴娇·水晶宫殿
作者：郑域
朝代：宋
体裁：词

水晶宫殿，放三千龙女，凌波浮浴。花里雕房分洞户，隐隐钉头齐簇。处子娇羞，碧裙无袖，密护圆瑳玉。堤头微露，半身犹掩金绿。知是紫府筵开，□随纤指，出玲珑窗屋。倩剥霓裳轻手搔，掐损些些香玉。端的中心，密藏芳意，苦苦何时足。巴城憔悴，采歌犹闻新曲。
念奴娇·素肌莹净
作者：郑域
朝代：宋
体裁：词

素肌莹净，隔鲛绡贴衬，猩红妆束。火伞飞空熔不透，一块玲珑冰玉。破暑当筵，褪衣剥带，微露真珠肉。中心些子，向人何大焦缩。应恨旧日杨妃，尘埃走遍，向南闽西蜀。困入筠笼消黯搅，香色精神愁蹙。赖有君谟，为传家谱，不弃青黄绿。到头甜口，是人都要圜熟。
念奴娇·蕊宫仙子
作者：郑域
朝代：宋
体裁：词

蕊宫仙子，爱痴儿、不禁三偷家果。弃核成根传汉苑，依旧风烟难□。老养丹砂，长留红脸，点透胭脂颗。金盘盛处，恍然天上新堕。莫厌对此飞觞，千年一熟，异人间梨枣。刘阮尘缘犹未断，却向花间飞过。争似莲枝，摘来满把，莺嘴平分破。餐霞嚼露，镇长歌醉蓬岛。
念奴娇（戊午生日作）
作者：郑域
朝代：宋

嗟来咄去，被天公、把做小儿调戏。蹀雪龙庭扫未久，还促炎州行李。不半年间，北胡南越，一万三千里。征衫着破，著衫人、可知矣。
休问海角天涯，黄蕉丹荔，自足供甘旨。泛绿依红无个事，时舞斑衣而已。救蚁藤桥，养鱼盆沼，是亦经纶耳。伊周安在，且须学老莱子。
昭君怨·梅花
作者：郑域
朝代：宋
体裁：词

道是花来春未，道是雪来香异。竹外一枝斜，野人家。冷落竹篱茅舍，富贵玉堂琼榭。两地不同栽，一般开。
昭君怨·道是花来春未
作者：郑域
朝代：宋
体裁：词

道是花来春未。道是雪来香异。竹外一枝斜。野人家。
冷落竹篱茅舍。富贵玉堂琼榭。两地不同栽。一般开。
木芙蓉
作者：郑域
朝代：宋
体裁：七言绝句

妖红弄色绚池台，不作匆匆一夜开。若遇春时占春榜，牡丹未必作花魁。
桃源忆故人（春愁）
作者：郑域
朝代：宋
体裁：词

东风料峭寒吹面。低下绣帘休卷。憔悴怕他春见。一任莺花怨。新愁不受诗排遣。尘满玉毫金砚。若问此愁深浅。天阔浮云远。
槟榔
作者：郑域
朝代：宋
体裁：七言律诗

海角人烟百万家，蛮风未变事堪嗟。果堆羊豕乌青榄，菜饤丁香紫白茄。杨枣实酸薄蒳子，山荼无叶木棉花。一般气味真难学，日啖槟榔当啜茶。
浣溪沙·别恨
作者：郑域
朝代：宋
体裁：词

酒薄愁浓醉不成。夜长攲枕数残更。嫩寒时节过烧灯。已自孤鸾羞对镜，未能双凤怕闻笙。莫教吹作别离声。
浣溪沙·酒薄愁浓醉不成
作者：郑域
朝代：宋
体裁：词

酒薄愁浓醉不成。夜长敧枕数残更。嫩寒时节过烧灯。已自孤鸾羞对镜，未能双凤怕闻笙。莫教吹作别离声。
浣溪沙（别恨）
作者：郑域
朝代：宋

酒薄愁浓醉不成。夜长欹枕数残更。嫩寒时节过烧灯。
已自孤鸾羞对镜，未能双凤怕闻笙。莫教吹作别离声。
游黄杨岩
作者：郑域
朝代：宋

暮秋访幽阴，谢屐凌崩空。
行到山顶间，还与平地同。
举手抉层云，下视无高峰。
疏藤挂赤虯，粘苔糁青茸，
面首三神山，缥缈沧海东。
指点笑语高，吹声半天中。
安得大鹏背，载我游无穷。
游黄杨岩
作者：郑域
朝代：宋

暮秋访幽隐，谢屐凌崩空。行到山顶间，还与平地同。举手抉层云，下视无高峰。疏藤挂赤虬，粘苔糁青茸。面首三神山，缥缈沧海东。指点笑语高，吹声半天中。安得大鹏背，载我游无穷。
游黄杨岩
作者：郑域
朝代：宋

暮秋访幽隠，谢屐凌崩空。
行到山顶间，还与平地同。
举手抉层云，下视无高峰。
疏藤挂赤虬，粘苔糁青茸。
面首三神山，缥缈沧海东。
指点笑语高，吹声半天中。
安得大鹏背，载我游无穷。
玉蕊花
作者：郑域
朝代：宋

维扬后土庙琼花，安业唐昌宫玉蕊。
判然二物本不同，唤作一般良未是。
琼花雪白轻压枝，大率形模八仙耳。
山溪野路多见之，樵夫摧残如狝薙。
比之玉蕊似实非，金粟冰丝那有此。
花须中有碧胆瓶，别出珑总高半指。
清馨静夜冲九天，招隐瑶台女仙子。
乘风跃马汗漫游，偷折繁香分月姊。
紫茎柘叶荼釄条，少到寻常人眼底。
翰林内苑集贤阁，雨露承天近尺咫。
后生不识天上花，又把山礬轻比拟。
叶酸而涩供染黄，不著霜缣偏入纸。
江乡老少知此名，郑{左木右希布换右}瑒半无正字。
方言土谚胡舌讹，乌马成焉固应尔。
玉蕊花
作者：郑域
朝代：宋

维扬后土庙琼花，安业唐昌宫玉蕊。判然二物本不同，唤作一般良未是。琼花雪白轻压枝，大率形模八仙耳。山溪野路多见之，樵夫摧残如狝薙。比之玉蕊似实非，金粟冰丝那有此。花须中有碧胆瓶，别出珑璁高半指。清馨静夜冲九天，招隐瑶台女仙子。乘风跃马汗漫游，偷折繁香分月姊。紫茎柘叶荼蘼条，少到寻常人眼底。翰林内苑集贤阁，雨露承天近尺咫。后生不识天上花，又把山矾轻比拟。叶酸而涩供染黄，不著霜缣偏入纸。江乡老少知此名，郑榐玚音无正字。方言土谚随舌讹，乌马成焉固应尔。
玉蕊花
作者：郑域
朝代：宋

维扬后土庙琼花，安业唐昌宫玉蕊。
判然二物本不同，唤作一般良未是。
琼花雪白轻压枝，大率形模八仙耳。
山溪野路多见之，樵夫摧残如狝薙。
比之玉蕊似实非，金粟冰丝那有此。
花鬚中有碧胆瓶，别出珑璁高半指。
清馨静夜衝九天，招隠瑶台女仙子。
乘风跃马汗漫游，偷折繁香分月姊。
紫茎柘叶荼䕷条，少到寻常人眼底。
翰林内苑集贤阁，雨露承天近尺咫。
后生不识天上花，又把山矾轻比拟。
叶酸而涩供染黄，不着霜缣偏入纸。
江乡老少知此名，郑榐玚音无正字。
方言土谚随舌讹，乌马成焉固应尔。
画堂春·春思
作者：郑域
朝代：宋
体裁：词

东风吹雨破花悭。客毡晓梦生寒。有人斜倚小屏山。蹙损眉弯。合是一钗双燕，却成两镜孤鸾。暮云修竹泪留残。翠袖凝斑。
画堂春（春思）
作者：郑域
朝代：宋

东风吹雨破花慳。客毡晓梦生寒。有人斜倚小屏山。蹙损眉弯。
合是一钗双燕，却成两镜孤鸾。暮云脩竹泪留残。翠袖凝斑。
素馨花
作者：郑域
朝代：宋

妙香真色得之天，羞御铅华学女妍。
只向温柔乡裏活，怕寒不许上林传。
素馨花
作者：郑域
朝代：宋

妙香真色得之天，羞御铅华学女妍。只向温柔乡里活，怕寒不许上林传。
茉莉花
作者：郑域
朝代：宋

风韵传天竺，随经入汉京。香飘山麝馥，露染雪衣轻。玉瑳莲子作尖丸，龙脑熏香簇满冠。好是瑩无红一点，苦教红却不堪看。
茉莉花·其一
作者：郑域
朝代：宋
体裁：五言绝句

风韵传天竺，随经入汉京。香飘山麝馥，露染雪衣轻。
茉莉花·其二
作者：郑域
朝代：宋

玉瑳莲子作尖丸，龙脑熏香簇满冠。好是瑩无红一点，苦教红却不堪看。
茉莉花·其二
作者：郑域
朝代：宋
体裁：七言绝句

玉瑳莲子作尖丸，龙脑熏香簇满冠。好是莹无红一点，苦教红却不堪看。
蓦山溪
作者：郑域
朝代：宋

嫣然一笑，风味人间没。来自广寒宫，直偷得，天香入骨。软金缕屑，点缀碧琼枝，花藏叶，叶笼花，刚被风吹拂。道人衾帐，不用沉烟熨。插满枕屏山，觉身在，蓝桥仙窟。一觞一咏，消得九秋愁，篱边菊，畹中兰，甘避芳尘不。
蓦山溪
作者：郑域
朝代：宋

嫣然一笑，风味人间没，来自广寒宫。直偷得、天香入骨。软金缕屑，点缀碧琼枝，花藏叶，叶笼花，刚被风吹拂。
道人衾帐，不用沉烟熨。插满枕屏山，觉身在、蓝桥仙窟。一觞一咏，消得九秋愁，篱边菊，畹中兰，甘避芳尘不。
蓦山溪·嫣然一笑
作者：郑域
朝代：宋
体裁：词

嫣然一笑，风味人间没。
来自广寒宫，直偷得、天香入骨。
软金缕屑，点缀碧琼枝，花藏叶，叶笼花，刚被风吹拂。
道人衾帐，不用沈烟熨。
插满枕屏山，觉身在、蓝桥仙窟。
一觞一咏，消得九秋愁，篱边菊，畹中兰，甘避芳尘不。
阇提花
作者：郑域
朝代：宋

此花移种自招提，借佛为名识者希。
优钵曼陀果何似，併参香争问因依。
阇提花
作者：郑域
朝代：宋

此花移种自招提，借佛为名识者希。优钵曼陀果何似，并参香争问因依。
霜天晓角·绿云剪叶
作者：郑域
朝代：宋
体裁：词

绿云剪叶。
低护黄金屑。
占断花中声誉，香与韵、两清洁。
胜绝。
君听说。
是他来处别。
试看金衣犹带，金庭露、玉阶月。
题法相岩
作者：郑域
朝代：宋
体裁：古风

法相具诸相，宝方无定方。突兀虎豹立，嵌空蛟龙藏。入地转轮远，透天圆窦光。何人凿混沌，掷弃官路傍。
题法相岩
作者：郑域
朝代：宋

法相具诸相，宝方无定方。
突兀虎豹立，嵌空蛟龙藏。
入地转轮远，透天圆窦光。
何人鉴混沌，掷弃官路傍。
题灵惠
作者：郑域
朝代：宋

高山如逸民，不肯近人迹。孤峭尺五天，空洞容数百。不招龙自来，其下为窟宅。天下待霖雨，胡为耽睡癖。我今唤飞廉，驾汝上空碧。吾鞭不妄施，慎勿惮劳瘠。
题灵惠
作者：郑域
朝代：宋

高山如逸民，不肯近人迹。
孤峭尺五天，空洞容数百。
不招龙自来，其下为窟宅。
天下待霖雨，胡为躭睡癖。
我今唤飞廉，驾汝上空碧。
吾鞭不妄施，慎勿惮劳瘠。
题灵惠
作者：郑域
朝代：宋

高山如逸民，不肯近人迹。
孤悄尺五天，空洞容数百。
不招龙自来，其下为窟宅。
天下待霖雨，胡为耽睡癖。
我今唤飞廉，驾汝上空碧。
吾鞭不亡施，慎勿惮劳瘠。
卧羊山
作者：郑士懿
朝代：宋
体裁：七言绝句

见羊疑是已叱石，见石翻疑未叱羊。非石非羊何所见，这些意思难商量。
和徐梦发题超览亭
作者：郑士懿
朝代：宋

几年江海客，复此预筵宾。地胜山川别，天晴草树新。高歌千佛骇，一笑万家春。珍重梁间扁，时时为扫尘。
和徐梦发题超览亭
作者：郑士懿
朝代：宋

几年江海客，復此预筵宾。
地胜山川别，天晴草树新。
高歌千佛骇，一笑万家春。
珍重梁间扁，时时为扫尘。
牡丹亭
作者：郑士洪
朝代：宋
体裁：七言绝句

绿杨深处两三家，几度凭阑看紫霞。云锦已空烟水阔，转教人忆旧时花。
哀夏孝女
作者：郑大惠
朝代：宋
体裁：古风

射生户，北山有虎何不射。岂不闻夏家有女年十五，随父樵薪入山坞，父行在前忽遭虎。女见父伤奋不惧，号泣逐之为虎语。逐之不已虎反顾，弃其父□衔女去。人言其父死亦苦，我言最苦是其女。想女失父逐虎时，眼不见虎惟见父。射生户，我今重告汝。汝之生，岂无父与母。勿谓官差尚犹豫，被尔甲兮张尔弩，况虎杀害人多天已怒。呜呼，虎害人多天若怒，天又何必使渠生下土。
玉簪花
作者：郑大惠
朝代：宋
体裁：七言绝句

玉色瓷盆绿柄深，夜凉移向小窗阴。儿童莫讶心难展，未展心时玉似簪。
江西宗派
作者：郑天锡
朝代：宋

西江一水活春茶，寒谷青灯夜拨花。
人比建安多作者，诗从元佑总名家。
宫商迭奏絃边雁，鼓吹都惭井底蛙。
身在天南心太史，几番搔首夕阳斜。
江西宗派
作者：郑天锡
朝代：宋

西江一水活春茶，寒谷青灯夜拨花。人比建安多作者，诗从元祐总名家。宫商迭奏弦边雁，鼓吹都惭井底蛙。身在天南心太史，几番搔首夕阳斜。
君山
作者：郑奎
朝代：宋

岁晚征颜叹飘泊，日暮江城吹画角。倚栏无地吊兴亡，松风落子惊飞雹。云凝苍梧愁不收，英雄泪洒泾渭流。眼前不着沙洲碍，望到中原天尽头。
君山
作者：郑奎
朝代：宋

岁晚征颜嘆飘泊，日暮江城吹画角。
倚栏无地吊兴亡，松风落子惊飞雹。
云凝苍梧愁不收，英雄泪洒泾渭流。
眼前不着沙洲碍，望到中原天尽头。
句
作者：郑子信
朝代：宋

古人随水去不返，此字与山留无穷。
三贤祠
作者：郑子思
朝代：宋

飞凤屹立万仞壁，下有深渊不可测。
问讯深渊有何物，骄然桀鷔护巢穴。
寻常任意自出没，砥柱中流喷涛雪。
舟人偶有毫厘失，挫手婴鳞即粉骨。
每到王正上七日，昂头掉尾见金脊。
霁严收怒了无迹，共与邦人供踏蹟。
滩头鸡卜人得吉，鼓吹秋韆总春色。
但见五采文焕发，尽是前贤醉鸦墨。
今来古往几风月，要之勿用果何益。
莫邪尚不终磨灭，筇杖一跃肯跼蹐。
我龙会见乘霹雳，起作甘霖沛天泽。
三贤祠
作者：郑子思
朝代：宋

飞凤屹立万仞壁，下有深渊不可测。问讯深渊有何物，骄然桀鷔护巢穴。寻常任意自出没，砥柱中流喷涛雪。舟人偶有毫厘失，挫手婴鳞即粉骨。每到王正上七日，昂头掉尾见金脊。霁严收怒了无迹，共与邦人供踏迹。滩头鸡卜人得吉，鼓吹鞦韆总春色。但见五采文焕发，尽是前贤醉鸦墨。今来古往几风月，要之勿用果何益。莫邪尚不终磨灭，筇杖一跃肯局蹐。我龙会见乘霹雳，起作甘霖沛天泽。
八声甘州
作者：郑子玉
朝代：宋

渐莺声近也，探年芳、河畔扼轻轮。旋东风染绿，绵绵平野，无际烟春。最苦夕阳天外，愁损倚阑人。无奈潇湘杳，留滞王孙。
冷落池塘残梦，是送君归后，南浦消魂。赖东君能客，醉卧展香茵。尽教更、行人远，也相伴、连水复连云。关山道、算无今古，客恨长新。
八声甘州
作者：郑子玉
朝代：宋
体裁：词

渐莺声近也，探年芳、河畔扼轻轮。旋东风染绿，绵绵平野，无际烟春。最苦夕阳天外，愁损倚阑人。无奈潇湘杳，留滞王孙。冷落池塘残梦，是送君归后，南浦消魂。赖东君能容，醉卧展香裀。尽教更、行人远，也相伴、连水复连云。关山道，算无今古，客恨长新。
八声甘州·渐莺声近也
作者：郑子玉
朝代：宋
体裁：词

渐莺声近也，探年芳、河畔扼轻轮。旋东风染绿，绵绵平野，无际烟春。最苦夕阳天外，愁损倚阑人。无奈潇湘杳，留滞王孙。冷落池塘残梦，是送君归后，南浦消魂。赖东君能客，醉卧展香茵。尽教更、行人远，也相伴、连水复连云。关山道，算无今古，客恨长新。
题苕溪道观壁
作者：郑子覃
朝代：宋

纷纷红雨入苍苔，密荫新成莺友来。拟逐幽人梦蓬岛，一声裂竹故惊回。
题苕溪道观壁
作者：郑子覃
朝代：宋

纷纷红雨入苍苔，密荫新成鶑友来。
拟逐幽人梦蓬岛，一声裂竹故惊回。
题朱文公唐石坟庵
作者：郑宅
朝代：宋

云谷高风挽不留，尚余书泽贲松楸。
山瞻泰华岩岩耸，水接濂伊混混流。
千古为渠开日月，百年知我有春秋。
自怜晚学无仙骨，空把遗编记话头。
题朱文公唐石坟庵
作者：郑宅
朝代：宋

云谷高风挽不留，尚馀书泽贲松楸。山瞻泰华岩岩耸，水接濂伊混混流。千古为渠开日月，百年知我有春秋。自怜晚学无仙骨，空把遗编记话头。
探梅过西湖
作者：郑安恭
朝代：宋

郊坰一到眼偏明，古寺寂无钟磬声。共上篮舆寻胜事，独先冠盖愧双旌。探梅载酒成幽趣，纵步登山喜晚晴。自顾遨头最衰老，不才何幸守边城。
探梅过西湖
作者：郑安恭
朝代：宋

郊垧一到眼偏明，古寺寂无钟磬声。
共上篮舆寻胜事，独先冠盖愧双旌。
探梅载酒成幽趣，纵步登山喜晚晴。
自顾遨头最衰老，不才何幸守边城。
朱乔年尉公举男往贺
作者：郑安道
朝代：宋

今宵汤饼会，满座桂香来。圆月飞金镜，流霞泛玉杯。渥洼元异种，丹穴岂凡胎。载路声闻彻，祥光烛上台。瑞气霭南山，弧悬别墅间。此时誇降岳，他日见探环。席敞篱花艳，樽浮竹叶斑。老夫歌既醉，拄杖月中还。
朱乔年尉公举男往贺·其一
作者：郑安道
朝代：宋

今宵汤餠会，满座桂香来。
圆月飞金镜，流霞泛玉杯。
渥洼元异种，丹穴岂凡胎。
载路声闻彻，祥光烛上台。
朱乔年尉公举男往贺·其一
作者：郑安道
朝代：宋

今宵汤饼会，满座桂香来。圆月飞金镜，流霞泛玉杯。渥洼元异种，丹穴岂凡胎。载路声闻彻，祥光烛上台。
朱乔年尉公举男往贺·其二
作者：郑安道
朝代：宋

瑞气霭南山，弧悬别墅间。
此时夸降岳，他日见探环。
席敞篱花艷，樽浮竹叶斑。
老夫歌既醉，拄杖月中还。
朱乔年尉公举男往贺·其二
作者：郑安道
朝代：宋

瑞气霭南山，弧悬别墅间。此时誇降岳，他日见探环。席敞篱花艳，樽浮竹叶斑。老夫歌既醉，拄杖月中还。
夹漈草堂
作者：郑寅
朝代：宋

地隔一区石，山高两漈深。
弓旌已陈迹，泉石高余音。
若不登兹境，何由见古心。
遗编湮没久，思与共追寻。
夹漈草堂
作者：郑寅
朝代：宋

地隔一区石，山高两漈深。弓旌已陈迹，泉石高馀音。若不登兹境，何由见古心。遗编湮没久，思与共追寻。
和李侍郎移竹
作者：郑将
朝代：宋
体裁：古风

仲夏竹迷日，长竿带笋移。地生宜雨润，根浅畏风吹。斸破沿阶藓，添成宿凤枝。子猷清洒（铎案：当为酒）意，应与渭川期。
思越人（集句）
作者：郑少微
朝代：宋
体裁：词

欲把长绳系日难。纷纷从此见花残。休将世事兼身事，须看人间比梦间。红烛继，艳歌阑。等闲留客却成欢。劝君更尽一杯酒，赢得浮生半日闲。
鹧鸪天
作者：郑少微
朝代：宋

谁折南枝傍小丛。佳人丰色与梅同。有花无叶真潇酒，不问胭脂借淡红。
应未许，嫁春风。天教雪月伴玲珑。池塘疏影伤幽独，何似横斜酒盏中。
鹧鸪天·谁折南枝傍小丛
作者：郑少微
朝代：宋
体裁：词

谁折南枝傍小丛。佳人丰色与梅同。有花无叶真潇洒，不问胭脂借淡红。应未许，嫁春风。天教雪月伴玲珑。池塘疏影伤幽独，何似横斜酒盏中。
寄茅处士知至
作者：郑少连
朝代：宋
体裁：五言律诗

世争趋捷径，君独掩柴关。名利红尘老，诗书白日闲。情恬神气逸，琴淡古风还。谁识冥冥意，轩裳咳唾间。
句
作者：郑居中
朝代：宋

丘壑未应容谢傅，衮衣行见命周公。自有薰风来解愠，更无箕舌巧为谗。殿上神光瞻舜禹，壁间俊气识伊莱。
句·其一
作者：郑居中
朝代：宋

丘壑未应容谢傅，衮衣行见命周公。
句·其一
作者：郑居中
朝代：宋

邱壑未应容谢傅，衮衣行见命周公。
句·其三
作者：郑居中
朝代：宋

殿上神光瞻舜禹，壁间俊气识伊莱。
句·其二
作者：郑居中
朝代：宋

自有熏风来解愠，更无箕舌巧为谗。
句·其二
作者：郑居中
朝代：宋

自有薰风来解愠，更无箕舌巧为谗。
挽顾学正
作者：郑居中
朝代：宋

可惜病相如，谁寻封禅书。双亲千里外，一叶九秋馀。风露翻归旐，尘埃锁故庐。虎丘山下路，会葬有乡车。广文官舍冷如冰，几叹朝衫脱未能。忽买春田埋玉地，犹悬绛帐读书灯。佳名空缀仙都石，妙偈争传海寺僧。一幅粉旌春水漫，惜君谁不涕奔腾。
挽顾学正·其一
作者：郑居中
朝代：宋

可惜病相如，谁寻封禅书。
双亲千里外，一叶九秋余。
风露翻归旐，尘埃锁故庐。
虎丘山下路，会葬有乡车。
挽顾学正·其一
作者：郑居中
朝代：宋

可惜病相如，谁寻封禅书。双亲千里外，一叶九秋馀。风露翻归旐，尘埃锁故庐。虎丘山下路，会葬有乡车。
挽顾学正·其二
作者：郑居中
朝代：宋
体裁：七言律诗

广文官舍冷如冰，几叹朝衫脱未能。忽买春田埋玉地，犹悬绛帐读书灯。佳名空缀仙都石，妙偈争传海寺僧。一幅粉旌春水漫，惜君谁不涕奔腾。
谒王寀
作者：郑州书生
朝代：宋

照影空濛山色里，背人扑鹿水禽飞。梅花落尽春寒在，细雨斜风点客衣。
谒王寀
作者：郑州书生
朝代：宋

照影空蒙山色裏，背人扑鹿水禽飞。
梅花落尽春寒在，细雨斜风点客衣。
送头陀赴庐山寺
作者：郑常
朝代：宋
体裁：五言律诗

僧家无住著，早晚出东林。得道非真相，头陀是苦心。持斋山果熟，倚锡野云深。溪寺谁相待，香花与梵音。
上众官
作者：郑广
朝代：宋
体裁：七言绝句

郑广有诗上众官，文武看来总一般。众官做官却做贼，郑广做贼却做官。
游鼓山
作者：郑应开
朝代：宋

两峯峻上半天开，一水争奔急雪来。
眺远直疑沧海近，洞灵曲坳涌泉迴。
慨思南北江山异，更陟嵯峨宇宙恢。
眇眇愁余歌石鼓，漫磨枯墨洒苍苔。
游鼓山
作者：郑应开
朝代：宋

两峰峻上半天开，一水争奔急雪来。眺远直疑沧海近，洞灵曲坳涌泉回。慨思南北江山异，更陟嵯峨宇宙恢。眇眇愁余歌石鼓，漫磨枯墨洒苍苔。
游青城
作者：郑庭芬
朝代：宋
体裁：五言绝句

短筇穿白云，直上孤峰顶。下瞰六时崖，前临七折岭。
陆子泉
作者：郑庭芬
朝代：宋
体裁：七言绝句

塔中老宿空留影，湖上婴儿漫记名。唯有阶前一泓井，至今不改旧时清。
题昌州牛尾驿
作者：郑庭芬
朝代：宋
体裁：七言绝句

龙尾道中退朝客，雕鞍宝马黄金勒。谁怜远使足驰驱，夜半孤村牛尾驿。
句
作者：郑庭芳
朝代：宋

洗笔池头烟淡淡，鸣琴台畔水悠悠。
金泉步虚台
作者：郑庭芳
朝代：宋
体裁：七言绝句

平生酷信退之诗，谢女仙踪颇自疑。不到步虚台下看，琼台瑶佩有谁知。
水调歌头
作者：郑庶
朝代：宋

千古钓台下，老尽去来人。倚空绝壁，朝暮秀色只如春。高挂瀑泉千尺，洗到云根山骨，无处着风尘。秋尽玉壶冷，别是一乾坤。
问当日，中兴将，汉功臣。云台何在，寂寞谁复记丹青。争似先生标致，长共清风明月，不减旧精神。无限兴亡意，舒卷在丝纶。
水调歌头
作者：郑庶
朝代：宋
体裁：词

千古钓台下，老尽去来人。倚空绝壁，朝暮秀色只如春。高挂瀑泉千尺，洗到云根山骨，无处著风尘。秋尽玉壶冷，别是一乾坤。问当日，中兴将，汉功臣。云台何在，寂寞谁复记丹青。争似先生标致，长共清风明月，不减旧精神。无限兴亡意，舒卷在丝纶。
水调歌头·千古钓台下
作者：郑庶
朝代：宋

千古钓台下，老尽去来人。
倚空绝壁，朝暮秀色只如春。
高挂瀑泉千尺，洗到云根山骨，无处着风尘。
秋尽玉壶冷，别是一干坤。
问当日，中兴将，汉功臣。
云台何在，寂寞谁复记丹青。
争似先生标致，长共清风明月，不减旧精神。
无限兴亡意，舒卷在丝纶。
卓锡泉
作者：郑康佐
朝代：宋
体裁：古风

大士西方来，诛茆老幽麓。振锡风云上，飞泉涌山腹。一泓自清甘，千里田畴足。源深而流长，何必贵川渎。
夜乐池
作者：郑康佐
朝代：宋
体裁：古风

清籁起虚壑，笙竽惊夜眠。音调自谐畅，恍如奏钧天。真仙聚临赏，鸾鹤舞蹁跹。凌晨日杲杲，濯缨弄潺湲。
水帘洞
作者：郑康佐
朝代：宋

仙人开碧户，玉溜泻潺淙。飞流散珠玑，洒落随天风。三伏不知暑，有如水晶宫。平生丘壑性，歌啸翠微中。
水帘洞
作者：郑康佐
朝代：宋

仙人开碧户，玉溜泻潺淙。
飞流散珠玑，洒落随天风。
三伏不知暑，有如水晶宫。
平生邱壑性，歌啸翠微中。
白云庵谒先君寺丞诗
作者：郑康佐
朝代：宋
体裁：古风

清癯野鹤姿，问道羽衣客。白云濯飞泉，青霞窥裂石。閒猿啸清晓，药鸟鸣日夕。幽人不可见，百拜访遗迹。
石楼
作者：郑康佐
朝代：宋

危桥横碧汉，隐约山之巅。下窥沧海大，宇宙相连延。天风吹寒水，恍惚游飞仙。飘飘吹凌虚，还为尘俗牵。
石楼
作者：郑康佐
朝代：宋

危桥横碧汉，隠约山之巅。
下窥沧海大，宇宙相连延。
天风吹寒水，恍惚游飞仙。
飘飘吹凌虚，还为尘俗牵。
罗浮
作者：郑康佐
朝代：宋
体裁：古风

泰华端培塿，罗浮霄汉邻。俯视云烟飞，冠盖摩星辰。凝神想至道，窈窕难具陈。未究访安期，伫立空逡巡。
葛仙祠
作者：郑康佐
朝代：宋

乘云朝太清，烟霞锁故宅。逍遥十洲上，遂与人寰隔。泉石独泠泠，遗灶粲朱碧。欲追汗漫游，安得生羽翮。
葛仙祠
作者：郑康佐
朝代：宋

乘云朝太清，烟霞锁故宅。
逍遥十洲上，遂与人寰隔。
泉石独泠泠，遗竈粲朱碧。
欲追汗漫游，安得生羽翮。
蓬莱阁
作者：郑康佐
朝代：宋

独占林泉胜，金碧耀青冥。
凭阑俯八极，缥缈降玉京。
羣仙日往还，箫韶闻九成。
鸾凤为君导，恍然游蓬瀛。
蓬莱阁
作者：郑康佐
朝代：宋

独占林泉胜，金碧耀青冥。凭阑俯八极，缥缈降玉京。群仙日往还，箫韶闻九成。鸾凤为君导，恍然游蓬瀛。
邝仙骑牛石
作者：郑康佐
朝代：宋

横笛骑青牛，岩扉自开辟。倏然乘风驭，云收烟灭迹。真人不可见，空遗旧泉石。我来独徘徊，日暮千山碧。
邝仙骑牛石
作者：郑康佐
朝代：宋

横笛骑青牛，岩扉自开闢。
倏然乘风驭，云收烟灭迹。
真人不可见，空遗旧泉石。
我来独徘徊，日暮千山碧。
铁桥
作者：郑康佐
朝代：宋

青蜺跨两山，龙凤互撑拄。颉颃来双凫，孰云通步武。壶中杳霭閒，遐想神仙侣。梦锡九霞丹，翩翩游紫府。
铁桥
作者：郑康佐
朝代：宋

青蜺跨两山，龙凤互撑拄。
颉颃来双鳬，孰云通步武。
壶中杳霭閒，遐想神仙侣。
梦锡九霞丹，翩翩游紫府。
黄野人庵
作者：郑康佐
朝代：宋

至人隐洞天，苍苔满涧石。长啸响空岩，咫尺云雾隔。白鹤未归来，何以慰晨夕。流泉自涓涓，秋宵山月白。
黄野人庵
作者：郑康佐
朝代：宋

至人隠洞天，苍苔满涧石。
长啸响空岩，咫尺云雾隔。
白鹤未归来，何以慰晨夕。
流泉自涓涓，秋宵山月白。
对菊怀陆子静
作者：郑建古
朝代：宋

落落芗城二老翁，白须遥映菊英中。交成晚节人弥淡，吟到寒花句亦工。灌溉已欣分绮色，扶持还藉挹芳丛。吾徒素爱凌霜质，相对应知臭味同。
对菊怀陆子静
作者：郑建古
朝代：宋

落落芗城二老翁，白鬚遥映菊英中。
交成晚节人弥淡，吟到寒花句亦工。
灌溉已欣分绮色，扶持还藉挹芳丛。
吾徒素爱凌霜质，相对应知臭味同。
定光南安岩
作者：郑弼
朝代：宋

石耸灵岩接太虚，百千年称定光居。未知天上何方有，应是人间别地无。香风影里迎新魄，梵呗声中见落晖。自恨劳生名利役，不能来此共忘机。路入云山几万层，豁然岩宇势峥嵘。地从物外嚣尘断，天到壶中日月明。
定光南安岩·其二
作者：郑弼
朝代：宋

香风影里迎新魄，梵呗声中见落晖。自恨劳生名利役，不能来此共忘机。
定光南安巗·其三
作者：郑弼
朝代：宋
体裁：七言绝句

路入云山几万层，豁然岩宇势峥嵘。地从物外嚣尘断，天到壶中日月明。
定光南安巗·其二
作者：郑弼
朝代：宋

香风影裏迎新魄，梵呗声中见落晖。
自恨劳生名利役，不能来此共忘机。
汀州定光南安岩诗二首（题拟）·一
作者：郑弼
朝代：宋
体裁：七言绝句

石耸灵岩接太虚，百千年称定光居。未知天上何方有，应是人间别地无。
翠光岩
作者：郑得彝
朝代：宋
体裁：五言律诗

一棹巨川舟，相随物外游。芳尘曾未逐，春兴若为酬。酌石花阴湿，题岩藓墨浮。沙鸥应笑我，留住瀫溪头。
龙游八景
作者：郑得彝
朝代：宋

雨急林花第几峰，层层岩翠沐嵌空。回头万象皆生意，绿遍天涯造化功。鲛鮹蓝色染初匀，风皱粼粼渺水云。安得此溪还姓冉，名高千载柳州文。沄沄逝水夹沧洲，金耀浮光碎碧流。夜半渔歌声再起，一天明月两溪秋。寒峰苍削露痕晴，残雪遥疑宿冻云。茶话尚馀清绝趣，半瓯真味许僧分。小艇穿鱼醉夕阳，柔条犹可折残杨。数家网罟孤村外，渔唱一声烟水长。望断烟波眼欲空，霞光明衬暮天红。水高数尺舟归急，幅幅蒲帆饱受风。轻舠簇簇水溶溶，影落空江万丈虹。溱洧更无人病涉，浮梁千载纪成功。微茫村市隐江湄，三两人家欲早炊。翠箔楼台烟半湿，不知红日上花枝。
龙游八景 其八 村市晓烟
作者：郑得彝
朝代：宋

微茫村市隐江湄，三两人家欲早炊。翠箔楼台烟半湿，不知红日上花枝。
龙游八景 其四 半山残雪
作者：郑得彝
朝代：宋

寒峰苍削露痕晴，残雪遥疑宿冻云。茶话尚馀清绝趣，半瓯真味许僧分。
龙游八景·其一
作者：郑得彝
朝代：宋
体裁：七言绝句

雨急林花第几峰，层层岩翠沐嵌空。回头万象皆生意，绿遍天涯造化功。
龙游八景·别浦归帆
作者：郑得彝
朝代：宋
体裁：七言绝句

望断烟波眼欲空，霞光明衬暮天红。水高数尺舟归急，幅幅蒲帆饱受风。
龙游八景·半山残雪
作者：郑得彝
朝代：宋

寒峰苍削露痕晴，残雪遥疑宿冻云。
茶话尚余清绝趣，半瓯真味许僧分。
龙游八景·双港明月
作者：郑得彝
朝代：宋
体裁：七言绝句

沄沄逝水夹沧洲，金耀浮光碎碧流。夜半渔歌声再起，一天明月两溪秋。
龙游八景·断岸浮梁
作者：郑得彝
朝代：宋
体裁：七言绝句

轻舠簇簇水溶溶，影落空江万丈虹。溱洧更无人病涉，浮梁千载纪成功。
龙游八景·村市晓烟
作者：郑得彝
朝代：宋

微茫村市隠江湄，三两人家欲早炊。
翠箔楼台烟半湿，不知红日上花枝。
龙游八景·渔村夕照
作者：郑得彝
朝代：宋
体裁：七言绝句

小艇穿鱼醉夕阳，柔条犹可折残杨。数家网罟孤村外，渔唱一声烟水长。
龙游八景·瀫水晴风
作者：郑得彝
朝代：宋
体裁：七言绝句

鲛鮹蓝色染初匀，风皱粼粼渺水云。安得此溪还姓冉，名高千载柳州文。
句
作者：郑德普
朝代：宋

山蒸云气晴能雨，泉挟风声夏亦寒。石润黏苍藓，涧高流白云。雁断风仍急，鸟啼天正阴。
句·其一
作者：郑德普
朝代：宋

山蒸云气晴能雨，泉挟风声夏亦寒。
句·其三
作者：郑德普
朝代：宋

雁断风仍急，鸟啼天正阴。
句·其二
作者：郑德普
朝代：宋

石润黏苍藓，涧高流白云。
句
作者：郑思忱
朝代：宋

读罢西铭日未斜。
南枝开北枝未开
作者：郑性之
朝代：宋

山北云衣裹萼红，山南莫恨雪乘风。
眼前开谢人心别，醉裏吟哦我辈同。
春意收香归鼎实，月梢留影印阶空。
诸君行试调羹手，来岁花边独钓翁。
南枝开北枝未开
作者：郑性之
朝代：宋

山北云衣裹萼红，山南莫恨雪乘风。眼前开谢人心别，醉里吟哦我辈同。春意收香归鼎实，月梢留影印阶空。诸君行试调羹手，来岁花边独钓翁。
梅花
作者：郑性之
朝代：宋

先生多在山中宿，为爱横斜影上窗。
茁髮僧从深涧徙，赪肩奴过别峰扛。
和羹宰相调金鼎，止渴将军拥碧幢。
空谷不知如许艷，沽来村酒且开缸。
落梅
作者：郑性之
朝代：宋
体裁：七言绝句

夜来几阵隔窗风，便恐明朝已扫空。点在青苔真可惜，不如吹入酒杯中。
次君用借屋
作者：郑恕斋
朝代：宋

抛却西湖旧绿簑，闭门无计奈愁何。
非关豪气消磨尽，自是中年感慨多。
漫漫平波鱼自跃，阴阴垂柳鸟能歌。
小楼咫尺无因到，输与周郎日日过。
次君用借屋
作者：郑恕斋
朝代：宋

抛却西湖旧绿蓑，闭门无计奈愁何。非关豪气消磨尽，自是中年感慨多。漫漫平波鱼自跃，阴阴垂柳鸟能歌。小楼咫尺无因到，输与周郎日日过。
送水云归吴
作者：郑惠真
朝代：宋
体裁：七言绝句

琵琶拨尽昭君泣，芦叶吹残蔡琰啼。归见林逋烦说似，唐僧三藏入天西。
好事近
作者：郑意娘
朝代：宋

往事与谁论，无语暗弹泪血。何处最堪怜肠断，是黄昏时节。倚楼凝望又徘徊，谁解此情切。何计可同归雁，趁江南春色。
胜州令
作者：郑意娘
朝代：宋

杏花正喷火。朦朦微雨，晓来初过。梦回听、乳莺调舌，紫燕竞穿帘幕。垂杨阴里，粉墙影出秋千索。对媚景，赢得双眉锁。翠鬟信任亸。谁更忺梳掠。追思向日，共个人、同携手，略无暂时抛躲。到今似、海角天涯，无由得见则个。番思往事上心，向他谁行诉。却会旧欢，泪滴真珠颗。意中人未睹。觉凤帏冷落。都是俺嗏错。被他閒言伏语啜做。到此近、四五千里，为水远山遥阔。当初曾言，尽老更不重婚，却甚镇日，共人同欢乐。傅粉在那里，肯念人寂寞。终待把、云笺细写，把衷肠、尽总说破。问伊怎下得，怜新弃旧，顿乖盟约。可怜命掩黄泉，细寻思，都为他一个。你忒煞亏我。
过龙门
作者：郑意娘
朝代：宋

尽日倚危阑。触目凄然。乘高望处是居延。忍听楼头吹画角，雪满长川。荏苒又经年。暗想南园。与民同乐五门前。僧院犹存宣政字，不见鳌山。
过龙门
作者：郑意娘
朝代：宋
体裁：词

尽日倚危阑。触目凄然。乘高望处是居延。忍听楼头吹画角，雪满长川。荏苒又经年。暗想梁园。与民同乐五门前。僧院仍存宣政字，不见鳌山。
句
作者：郑戬
朝代：宋

春到不择地，石傍花自开。
送余姚知县陈最寺丞
作者：郑戬
朝代：宋

美渥卿为佐，清谈县得才。
人从日边别，舟渡鑑中来。
食案资鲑禀，公田剩酒材。
秋余一凭槛，江海遍楼台。
送馀姚知县陈最寺丞
作者：郑戬
朝代：宋

美渥卿为佐，清谈县得才。人从日边别，舟渡鉴中来。食案资鲑禀，公田剩酒材。秋馀一凭槛，江海遍楼台。
琼花
作者：郑损
朝代：宋

琼花今日多从辩，玉蕊唐人早有诗。天上神仙曾枉驾，世间草木敢连枝。无风亦识飘香处，有眼谁看堕地时。三十年来成一梦，摩挲石刻鬓添丝。春晚驱车到古祠，看花复诵旧题诗。少年尝记六七月，大暑曾开三五枝。酹酒辄来思往事，凭阑欲去立多时。八仙彷佛多疑似，相隔仙凡只一丝。
琼花·其一
作者：郑损
朝代：宋

琼花今日多从辩，玉蕊唐人早有诗。天上神仙曾枉驾，世间草木敢连枝。无风亦识飘香处，有眼谁看堕地时。三十年来成一梦，摩挲石刻鬓添丝。
琼花·其一
作者：郑损
朝代：宋

琼花今日多从辩，玉蘂唐人早有诗。
天上神仙曾枉驾，世间草木敢连枝。
无风亦识飘香处，有眼谁看堕地时。
三十年来成一梦，摩挲石刻鬓添丝。
琼花·其二
作者：郑损
朝代：宋

春晚驱车到古祠，看花复诵旧题诗。少年尝记六七月，大暑曾开三五枝。酹酒辄来思往事，凭阑欲去立多时。八仙彷佛多疑似，相隔仙凡只一丝。
琼花·其二
作者：郑损
朝代：宋

春晚驱车到古祠，看花復诵旧题诗。
少年尝记六七月，大暑曾开三五枝。
酹酒辄来思往事，凭阑欲去立多时。
八仙彷佛多疑似，相隔仙凡只一丝。
沙汀鸿渐
作者：郑敦义
朝代：宋
体裁：七言律诗

远从北塞度南荒，风紧横斜落几行。晓立讶天平积雪，夜栖倩月影清霜。慵随孤凤鸣丹峤，耻逐群鸦噪绿杨。莫厌生涯居此地，水多菰米即潇湘。
妙香堂
作者：郑敦芳
朝代：宋

山势巍巍千万重，来游仍觉思无穷。峰峦合匝溪如断，岩谷回旋径忽通。石屋凄凉飞瀑布，竹窗虚寂洒香风。开轩无限峥嵘景，尽日閒观属远公。
妙香堂
作者：郑敦芳
朝代：宋

山势巍巍千万重，来游仍觉思无穷。
峰峦合匝溪如断，岩谷迴旋径忽通。
石屋凄凉飞瀑布，竹窗虚寂洒香风。
开轩无限峥嵘景，尽日閒观属远公。
忆秦娥·花深深
作者：郑文妻
朝代：宋
体裁：词

花深深。一钩罗袜行花阴。行花阴。闲将柳带，细结同心。日边消息空沈沈。画眉楼上愁登临。愁登临。海棠开后，望到如今。
满江红
作者：郑文妻
朝代：宋
体裁：词

斗帐高眠，寒窗静、潇潇雨意。南楼近，更移三鼓，漏传一水。点点不离杨柳外，声声只在芭蕉里。也不管、滴破故乡心，愁人耳。
无似有，游丝细；聚复散，真珠碎。天应分付与，别离滋味。破我一床蝴蝶梦，输他双枕鸳鸯睡。向此际、别有好思量，人千里。
双筍石
作者：郑文宝
朝代：宋
体裁：五言绝句

流水惊前事，清风似昔时。重吟金谷咏，如见岘山碑。
句
作者：郑文宝
朝代：宋

承露气清驹送日，觚稜古渡头。
句
作者：郑文宝
朝代：宋

杜曲花光浓似酒，灞陵春色老於人。
句
作者：郑文宝
朝代：宋

水暖凫鷖和哺子，溪深桃李卧开花。
句
作者：郑文宝
朝代：宋

水暖凫鹥行哺子，溪深桃李卧开花。百草千花路，华风细雨天。过关已跃樗蒲马，误喘犹惊顾兔屏。星沉会节歌钟早，天半上阳烟树微。越绝晓残蝴蝶梦，单于秋引画龙声。杜曲花光浓似酒，灞陵春色老于人。满帆西日催行客，一夜东风落楚梅。失意惯中迁客酒，多年不见侍臣花。旧井霜封仙界橘，双溪晴落海边鸥。人辞碧落春风晚，花老朱陵古渡头。承露气清驹送日，觚棱人静鸟呼风。鬓间相似雪，峰外寂寒烟。登临虽未立。
句
作者：郑文宝
朝代：宋

过关已躍樗蒲马，误喘犹惊顾兔屏。
句
作者：郑文宝
朝代：宋

髩间相似雪，峰外寂寒烟。
句·其一
作者：郑文宝
朝代：宋

水暖凫鹥行哺子，溪深桃李卧开花。
句·其一
作者：郑文宝
朝代：宋

水暖鳬医行哺子，溪深桃李卧开花。
句·其一四
作者：郑文宝
朝代：宋

久欠游山债。
句·其七
作者：郑文宝
朝代：宋

满帆西日催行客，一夜东风落楚梅。
句·其三
作者：郑文宝
朝代：宋

过关已跃樗蒲马，误喘犹惊顾兔屏。
句·其九
作者：郑文宝
朝代：宋

旧井霜封仙界橘，双溪晴落海边鸥。
句·其二
作者：郑文宝
朝代：宋
体裁：句

百草千花路，华风细雨天。
句·其五
作者：郑文宝
朝代：宋

越绝晓残蝴蝶梦，单于秋引画龙声。
句·其八
作者：郑文宝
朝代：宋

失意惯中迁客酒，多年不见侍臣花。
句·其六
作者：郑文宝
朝代：宋

杜曲花光浓似酒，灞陵春色老于人。
句·其十
作者：郑文宝
朝代：宋
体裁：句

人辞碧落春风晚，花老朱陵古渡头。
句·其十一
作者：郑文宝
朝代：宋
体裁：句

承露气清驹送日，觚棱人静鸟呼风。
句·其十二
作者：郑文宝
朝代：宋
体裁：句

鬓间相似雪，峰外寂寒烟。
句·其十六
作者：郑文宝
朝代：宋
体裁：句

登临虽未立。
句·其四
作者：郑文宝
朝代：宋

星沉会节歌钟早，天半上阳烟树微。
寒食日经秀上人房
作者：郑文宝
朝代：宋
体裁：五言绝句

花时懒看花，来访野僧家。劳师击新火，劝我雨前茶。
寒食访僧
作者：郑文宝
朝代：宋

客舍愁经百五春，雨余溪寺绿无尘。
金花开处秋韆鼓，粉颊谁家斗草人。
水上碧桃流片段，梁间新燕语逡巡。
高僧不饮客携酒，来劝先朝放逐臣。
寒食访僧
作者：郑文宝
朝代：宋

客舍愁经百五春，雨余溪寺绿无尘。金花开处鞦韆鼓，粉颊谁家斗草人。水上碧桃流片段，梁间新燕语逡巡。高僧不饮客携酒，来劝先朝放逐臣。
寒食访僧
作者：郑文宝
朝代：宋

客舍愁经百五春，雨馀溪寺绿无尘。金花开处鞦韆鼓，粉颊谁家斗草人。水上碧桃流片段，梁间新燕语逡巡。高僧不饮客携酒，来劝先朝放逐臣。
柳枝词
作者：郑文宝
朝代：宋
体裁：诗

亭亭画舸系春潭，直到行人酒半酣。不管烟波与风雨，载将离恨过江南。
温泉
作者：郑文宝
朝代：宋
体裁：七言律诗

潺湲如燎岭云阴，玉石鱼龙换古今。只见开元无事久，不知贞观用功深。笼无解语衣无雪，堆有黄沙粟有金。惆怅群邪负恩泽，始知夷甫少经心。
温泉
作者：郑文宝
朝代：宋

潺湲嫩燎岭云阴，玉石鱼龙换古今。只见开元无事久，不知贞观用功深。笼无解语衣无雪，堆有黄沙粟有金。惆怅群邪负恩泽，始知夷甫少经心。
爽约
作者：郑文宝
朝代：宋
体裁：七言绝句

吟绕虚廊更向阑，绣窗灯影背栏干。燕栖莺宿无人语，一夜萧萧细雨寒。
爽约
作者：郑文宝
朝代：宋

吟遶虚廊更向阑，绣窗灯影背栏干。
燕栖鶑宿无人语，一夜萧萧细雨寒。
绝句
作者：郑文宝
朝代：宋

亭亭画舸击寒潭，直到行人酒半酣。不管烟波与风雨，载将离恨过江南。
绝句三首·其一
作者：郑文宝
朝代：宋

亭亭画舸繫寒潭，直到行人酒半酣。
不管烟波与风雨，载将离恨过江南。
绝句三首·其三
作者：郑文宝
朝代：宋

江云薄薄日斜晖，江馆萧条独掩扉。
梁燕不在人事改，雨中犹作一双飞。
绝句三首·其三
作者：郑文宝
朝代：宋

江云薄薄日斜晖，江馆萧条独掩扉。梁燕不知人事改，雨中犹作一双飞。
绝句三首·其二
作者：郑文宝
朝代：宋
体裁：七言绝句

一夜西风旅雁秋，背身调镞索征裘。关山落尽黄榆叶，驻马谁家唱石州。
绝句三首·其二
作者：郑文宝
朝代：宋

一夜西风旅雁秋，背身调镞索征裘。关山落尽黄榆叶，驻马谁家唱石州。江云薄薄日斜晖，江馆萧条独掩扉。梁燕不知人事改，雨中犹作一双飞。
读江总传
作者：郑文宝
朝代：宋
体裁：七言律诗

行人慵过景阳宫，宫畔离离禾黍风。庭玉有花空怨白，井莲无步莫愁红。吟诗功业才虽大，亡国君臣道最同。争忍暮年归故里，纶竿回避钓鱼翁。
读江总传
作者：郑文宝
朝代：宋

行人慵过景阳宫，宫畔离离禾黍风。
庭玉有花空怨白，井莲无步莫愁红。
吟诗功业才虽大，亡国君臣道最同。
争忍暮年归故里，纶竿迴避钓鱼翁。
过信阳军白雪驿
作者：郑文宝
朝代：宋

得罪先朝出粉围，五原功业有谁知。
年余放逐无人识，白雪关头一望时。
过信阳军白雪驿
作者：郑文宝
朝代：宋

得罪先朝出粉围，五原功业有谁知。年馀放逐无人识，白雪关头一望时。
过信阳军白雪驿
作者：郑文宝
朝代：宋

得罪先朝出粉闱，五原功业有谁知。年余放逐无人识，白雪关头一望时。
送曹纬刘鼎二秀才
作者：郑文宝
朝代：宋
体裁：五言律诗

旦夕春风老，离心共黯然。小舟闻笛夜，微雨养花天。手笔人皆有，曹刘世所贤。郴侯重才子，从此看莺迁。
送曹纬刘鼎二秀才
作者：郑文宝
朝代：宋

旦夕春风老，离心共黯然。
小舟闻笛夜，微雨养花天。
手笔人皆有，曹刘世所贤。
郴侯重才子，从此看鶑迁。
送枝江秦长官罢秩
作者：郑文宝
朝代：宋
体裁：五言律诗

众论才名外，亲人似古人。官嫌容易达，家爱等闲贫。解印诗权在，移风泽国春。政声交不得，惭见数乡民。
郢城新亭
作者：郑文宝
朝代：宋

每到新亭即厌归，野香经雨长松围。四檐山色消繁暑，一局棋声下翠微。冰片角巾簪涧月，锦文拳石砌苔矶。近来学得笼中鹘，回避流莺笑不飞。
郢城新亭
作者：郑文宝
朝代：宋

每到新亭即厌归，野香经雨长松围。
四檐山色消繁暑，一局棋声下翠微。
冰片角巾簪涧月，锦文拳石砌苔矶。
近来学得笼中鹘，迴避流鶑笑不飞。
郢城新亭
作者：郑文宝
朝代：宋

每到新亭即厌归，野香经雨长松围。四簷山色消繁暑，一局棋所下翠微。冰片角巾簪涧月，锦文拳石砌苔矶。近来学得笼中鹘，回避流莺笑不飞。
题松滋东禅院
作者：郑文宝
朝代：宋
体裁：七言绝句

百花深处小危楼，千步苍苔到叶舟。一夜楚江寒食雨，离人白尽未归头。
题缑氏山王子晋祠
作者：郑文宝
朝代：宋

秋阴漠漠秋云轻。缑氏山头月正明。帝子西飞仙驭远，少右何处夜吹笙。
题缑氏山王子晋祠
作者：郑文宝
朝代：宋
体裁：七言绝句

秋阴漠漠秋云轻，缑氏山头月正明。帝子西飞仙驭远，不知何处作吹笙。
香木槽
作者：郑文宝
朝代：宋
体裁：七言绝句

沉檀香植在天涯，贱等荆衡水面槎。何必为槽饲鸡犬，不如煨烬向豪家。
新荷叶
作者：郑斗焕
朝代：宋

乳鸭池塘，晴波漾绿鳞鳞。宿藕根香，夏来生意还新。蚨钱小钿，花贴翠，相间萍星。一番雨过，一番暗展圆青。鱼戏龟游，看来犹未胜情。因忆年时，垂钓曾约轻盈。玉人何处，关情是，半捲芳心。帘风一棹，鸳鸯催起歌声。
新荷叶·乳鸭池塘
作者：郑斗焕
朝代：宋
体裁：词

乳鸭池塘，晴波漾绿鳞鳞。
宿藕根香，夏来生意还新。
蚨钱小、钿花贴翠，相间萍星。
一番雨过，一番暗展圆青。
鱼戏龟游，看来犹未胜情。
因忆年时，垂钓曾约轻盈。
玉人何处，关情是、半卷芳心。
帘风一棹，鸳鸯催起歌声。
陪秋山相公游大涤洞天一庵夜宿感梦
作者：郑斗焕
朝代：宋
体裁：七言律诗

天柱清游尾使星，笋舆轧轧入山深。龙行雨去泉花定，鹤叫云来木叶阴。松石已安通夕寐，江湖空老百年心。圆冠方袂何仙子，梦里将诗索共吟。
赠陈宗之·其一
作者：郑斯立
朝代：宋

昔人耽隐约，屠酤身亦安。矧伊丛古书，枕藉于其间。读书博诗趣，鬻书奉亲欢。君能有此乐，冷淡世所难。我本抱孤尚，为贫试弹冠。欲和南薰琴，秋风欻戒寒。恬无分外想，剩有日晷閒。阅书于市廛，得君羁思宽。诵其所为诗，刻苦雕肺肝。陶韦淡不俗，郊岛深以艰。君勇欲兼之，日夜吟辛酸。京华声利窟，车马如浪翻。淡妆谁为容，古曲谁为弹。桐阴覆月色，静夜独往还。人皆掉臂过，我自刮眼看。百年适志耳，岂必身是官。不见林和靖，清名载孤山。
赠陈宗之·其一
作者：郑斯立
朝代：宋

昔人躭隠约，屠酤身亦安。
矧伊丛古书，枕藉于其间。
读书博诗趣，鬻书奉亲欢。
君能有此乐，冷淡世所难。
我本抱孤尚，为贫试弹冠。
欲和南熏琴，秋风欻戒寒。
恬无分外想，剩有日晷閒。
阅书于市廛，得君羁思宽。
诵其所为诗，刻苦雕肺肝。
陶韦淡不俗，郊岛深以艰。
君勇欲兼之，日夜吟辛酸。
京华声利窟，车马如浪翻。
淡妆谁为容，古曲谁为弹。
桐阴覆月色，静夜独往还。
人皆掉臂过，我自刮眼看。
百年适志耳，岂必身是官。
不见林和靖，清名载孤山。
赠陈宗之·其二
作者：郑斯立
朝代：宋

羡君家阙下，不踏九衢尘。
万卷书中坐，一生闲裏身。
贪诗疑有债，阅世欲无人。
昨日相思处，桐花烂熳春。
赠陈宗之·其二
作者：郑斯立
朝代：宋

羡君家阙下，不踏九衢尘。万卷书中坐，一生闲里身。贪诗疑有债，阅世欲无人。昨日相思处，桐花烂熳春。
临江仙
作者：郑无党
朝代：宋

不比寻常三五夜，万家齐望清辉。烂银盘透碧琉璃。莫辞终夕看，动是隔年期。试问嫦娥还记否，玉人曾折高枝。明年此夜再圆时。阖开东府宴，身在凤凰池。
临江仙·不比寻常三五夜
作者：郑无党
朝代：宋
体裁：词

不比寻常三五夜，万家齐望清辉。
烂银盘透碧琉璃。
莫辞终夕看，动是隔年期。
试问嫦娥还记否，玉人曾折高枝。
明年此夜再圆时。
合开东府宴，身在凤凰池。
刚显庙
作者：郑昂
朝代：宋

公昔隐居乌石冈，老观禅师同道场。法主懒安共徜徉，李薛咨参互击扬。摆脱利欲心清凉，是以能全此至刚。黄巢兵乱来福唐，公力抗之不肯降。欣然引颈齿剑芒，白乳上涌如雪霜。老贼自谓暴无伤，才杀人半于南方。公无爵位在周行，史臣不书名不彰。后三百年丞相张，夜梦三贤与迎将。翌日游山登公堂，宛如梦中貌昂藏。再来为州剡奏章，赐名刚显烈有光。葺祠为庙饰栋梁，普与州人奉肴觞。于荐荔丹与蕉黄，岁时来享以为常。我作铭诗刻其旁，千万亿载死不亡。
刚显庙
作者：郑昂
朝代：宋

公昔隐居乌石冈，老观禅师同道场。
法主懒安共徜徉，李薛咨参互击扬。
摆脱利欲心清凉，是以能全此至刚。
黄巢兵乱来福唐，公力抗之不肯降。
欣然引颈齿剑芒，白乳上涌如雪霜。
老贼自谓暴无伤，纔杀人半于南方。
公无爵位在周行，史臣不书名不彰。
后三百年丞相张，夜梦三贤与迎将。
翌日游山登公堂，宛如梦中貌昂藏。
再来为州剡奏章，赐名刚显烈有光。
葺祠为庙饰栋梁，普与州人奉肴觞。
于荐荔丹与蕉黄，岁时来享以为常。
我作铭诗刻其旁，千万亿载死不亡。
寄李忠定公
作者：郑昌龄
朝代：宋
体裁：七言律诗

雅望三朝第一流，端如砥柱屹清秋。爱君炯炯无他志，许国堂堂不自谋。梦绕苍龙新阙角，凉生黄鹤旧楼头。中兴真主须真相，未雪双銮耻未休。
挽李忠定公
作者：郑昌龄
朝代：宋

炎图第一相萧公，王谢风流愧下风。力正君臣先伪楚，不将金帛问和戎。输忠自昔忘夷险，注意如今见始终。驻马佳城天莫问，寒空惨淡没孤鸿。
挽李忠定公
作者：郑昌龄
朝代：宋

炎图第一相萧公，王谢风流愧下风。
力正君臣先僞楚，不将金帛问和戎。
输忠自昔忘夷险，注意如今见始终。
驻马佳城天莫问，寒空惨淡没孤鸿。
谢秦桧
作者：郑昌龄
朝代：宋
体裁：七言绝句

先生傲睨醉觞旁，不觉滂沱入醉乡。来诗恐是醉中语，使我大笑讥荒唐。
题说法台
作者：郑昌龄
朝代：宋
体裁：七言律诗

四十高峰绕法台，峰峰嶙峋玉莲开。岚光拥翠猿啼遍，松盖移阴鹤唳回。贝叶乍翻钟磬暝，金沙犹伏地炉灰。天冠隐处多奇绝，时见弥空花雨来。
题阎立本十八学士图
作者：郑昺
朝代：宋

阎公十八学士图，当时妙笔分锱铢。
惜哉名姓不题别，但可以意推形模。
十二匹马一匹馿，五士无马应直庐。
五鞍施狨乃禁从，长孙房杜王魏徒。
一人醉起小史扶，一人欠伸若挽弧。
一人观鹅凭栏立，一人运笔无乃虞。
树下乐工鸣瑟竽，八士环列按四隅。
笑谈散漫若饮彻，盘盂杯勺一物无。
坐中题笔清而癯，似是率更閒论书。
其中一着道士服，又一道士倚枯株。
三人傍树各相语，一人繫带行徐徐。
后有一人丰而鬍，独吟芭蕉立踟蹰。
一时登瀛客若是，贞观治效真不诬。
书林我曾昔曳裾，三局腕脱几百儒。
雄文大笔亦何有，餐钱但日靡公厨。
邦家治乱一无补，正论出口遭非辜。
时危玉石一焚扫，览画思古为嗟吁。
贺郑簿生孙
作者：郑晖老
朝代：宋
体裁：七言律诗

望及清秋到眼明，建溪溪上现长庚。云间鸑鷟人间见，天上麒麟地上行。释氏抱来真杰特，宝公摩后必奇英。传家已有今衣钵，会见公侯衮衮生。
浮丘祠
作者：郑晦
朝代：宋

青天志欲骑长虹，半生双眼四海空。题诗远寄广成子，笔力万仞摇崆峒。前年鹤背乘天风，翻然回首江之东。束书归隐黄山中，山中偶遇浮丘翁。人生寰宇总过客，呼酒浇愁醉李白。十亩耕云种紫芝，酣歌击石嫌春窄。招浮丘，乾坤到处堪遨游。丈夫有志身徇国，逢时无意干封侯。皇天恩泽盈遐陬，忍视吴楚森戈矛。黄金白璧岂足尚，我爱文章有官样。长篇欲向庵壁题，凭陵豪气三千丈。住庵道人请书壁，秃毫轰雷停不得。飞香洒雪淋漓湿，一夜寒风瘦蛟泣。
浮丘祠
作者：郑晦
朝代：宋

青天志欲骑长虹，半生双眼四海空。
题诗远寄广成子，笔力万仞摇崆峒。
前年鹤背乘天风，翻然回首江之东。
束书归隠黄山中，山中偶遇浮丘翁。
人生寰宇总过客，呼酒浇愁醉李白。
十亩耕云种紫芝，酣歌击石嫌春窄。
招浮丘，干坤到处堪遨游。
丈夫有志身徇国，逢时无意干封侯。
皇天恩泽盈遐陬，忍视吴楚森戈矛。
黄金白璧岂足尚，我爱文章有官样。
长篇欲向庵壁题，凭陵豪气三千丈。
住庵道人请书壁，秃毫轰雷停不得。
飞香洒雪淋漓湿，一夜寒风瘦蛟泣。
青霞谷
作者：郑有年
朝代：宋

少室隐居空索价，北山俗驾费移文。道人笑破世间事，去住身心如白云。
青霞谷
作者：郑有年
朝代：宋

少室隠居空索价，北山俗驾费移文。
道人笑破世间事，去住身心如白云。
建炎丞相成国吕忠穆公退老堂
作者：郑望之
朝代：宋

熙陵尝赋钓鱼篇，意属磻溪旧所传。
治世代天今六相，中兴扶日跨羣贤。
已栽桃李满天下，更卜林泉占海边。
不似东山携妓女，一觞一咏度长年。
一从奉得去年书，报道江山已定居。
应料于今台岳畔，还同自昔辋川图。
君臣终始如公少，将相声名自古无。
何日雍容陪杖屦，松风山径竹篮舆。
建炎丞相成国吕忠穆公退老堂
作者：郑望之
朝代：宋

熙陵尝赋钓鱼篇，意属磻溪旧所传。治世代天今六相，中兴扶日跨群贤。已栽桃李满天下，更卜林泉占海边。不似东山携妓女，一觞一咏度长年。一从奉得去年书，报道江山已定居。应料于今台岳畔，还同自昔辋川图。君臣终始如公少，将相声名自古无。何日雍容陪杖屦，松风山径竹篮舆。
建炎丞相成国吕忠穆公退老堂·其一
作者：郑望之
朝代：宋
体裁：七言律诗

熙陵尝赋钓鱼篇，意属磻溪旧所传。治世代天今六相，中兴扶日跨群贤。已栽桃李满天下，更卜林泉占海边。不似东山携妓女，一觞一咏度长年。
建炎丞相成国吕忠穆公退老堂·其二
作者：郑望之
朝代：宋
体裁：七言律诗

一从奉得去年书，报道江山已定居。应料于今台岳畔，还同自昔辋川图。君臣终始如公少，将相声名自古无。何日雍容陪杖屦，松风山径竹篮舆。
除夕
作者：郑望之
朝代：宋
体裁：七言绝句

可是今年老也无，儿孙次第饮屠苏。一门骨肉知多少，日出高时到老夫。
八声甘州
作者：郑梦协
朝代：宋

大江流日夜，客心愁、不禁晚来风。把英雄□气，兴衰馀事，吹散无踪。但有山围故国，依旧夕阳中。直北神州路，几点飞鸿。欲问周郎赤壁，叹沙沉断戟，烟锁艨艟。听波声如语，空乱荻花丛。甚云间、平安信少，到黄昏、偏映落霞红。莼鲈美，扁舟归去，相伴渔翁。
八声甘州·大江流日夜
作者：郑梦协
朝代：宋
体裁：词

大江流日夜，客心愁、不禁晚来风。
把英雄□气，兴衰馀事，吹散无踪。
但有山围故国，依旧夕阳中。
直北神州路，几点飞鸿。
欲问周郎赤壁，叹沙沈断戟，烟锁艨艟。
听波声如语，空乱荻花丛。
甚云间、平安信少，到黄昏、偏映落霞红。
莼鲈美，扁舟归去，相伴渔翁。
渔父
作者：郑梦周
朝代：宋
体裁：七言绝句

披却蓑衣翁自渔，青荷包饭柳穿鱼。时归坐在短篷底，白占一溪云水居。
诉衷情
作者：郑楷
朝代：宋

酒旗摇曳柳花天。莺语软於棉。碎绿未盈芳沼，倒影蘸秋千。
奁玉燕，套金蝉。负华年。试问归期，是酴醿后，是牡丹前。
诉衷情
作者：郑楷
朝代：宋
体裁：词

酒旗摇曳柳花天。
莺语软於绵。
碎绿未盈芳沼，倒影蘸秋千。
奁玉燕，套金蝉。
负华年。
试问归期，是酴醿后，是牡丹前。
诉衷情·酒旗摇曳柳花天
作者：郑楷
朝代：宋

酒旗摇曳柳花天。
莺语软于绵。
碎绿未盈芳沼，倒影蘸秋千。
奁玉燕，套金蝉。
负华年。
试问归期，是酴醿后，是牡丹前。
诉衷情令
作者：郑楷
朝代：宋

酒旗摇曳柳花天。莺语软于绵。碎绿未盈芳沼，倒影蘸秋千。奁玉燕，套金蝉。负华年。试问归期，是酴醾后，是牡丹前。
东山采药
作者：郑樵
朝代：宋
体裁：七言绝句

一掬金丹向晚风，山前草木尽龙宫。诗书便是神仙味，更笑行冲问药笼。
北山岩
作者：郑樵
朝代：宋

西风曳曳片云閒，一夜寒泉卧北山。倚杖岩头秋独望，稀疏烟垄是人间。
北山岩
作者：郑樵
朝代：宋

西风曳曳片云閒，一夜寒泉卧北山。倚杖岩头秋独望，稀疏烟垅是人间。
北山岩
作者：郑樵
朝代：宋

西风曳曳片云閒，一夜寒泉卧北山。
倚杖岩头秋独望，稀疏烟壠是人间。
句
作者：郑樵
朝代：宋
体裁：句

官似冯唐能老去，节如苏武不生还。
吊采石渡头将军
作者：郑樵
朝代：宋

石头城下何纷纷，将军疋马气如云。金鼓死兮弓矢休，势失英雄不自由。风淅淅兮月沈沈，荻花满崖江水深。千年江水留明月，一片将军报国心。
夏日题王右丞冬山书屋图
作者：郑樵
朝代：宋

壁间飒飒松涛起，□□□□□冰冽。呼灯始见王右丞，毫毛矜贵逞奇杰。挥洒冬山书屋图，岩壑幽棂坐高哲。数笔萧瑟天貌寒，不尽枯枝不尽雪。高崖崛曲形凄肃，驱禽逐兽但松竹。傍有一水白于峰，千顷奔茫日难昱。绢外似觉风惨激，大江尽断船相逐。室中之人淡如菊，长年手携一卷读。窗外苍虬恣飞瀑，欲夺造化齐冷燠。天下无几焦孝然，当世宁更有梅福。苦吟抱膝此何人，乃肯萧条立炼谷。古今书画技总微，贵有嵚崎生眼目。我闻孙登居北山，隆冬披发以自覆。又闻昔贤暑重裘，六月御车鄙王侯。二公气岸皆千里，朗月白霜胸际浮。名士逆天天不怒，冬景能暖夏能秋。千载斯人不可致，我于画间得其意。揆向高飙远远至，笔光墨汁俱吐弃。但悬此幅清吾心，千岩炎伏曦景炽，布褐推车我不避。
夏日题王右丞冬山书屋图
作者：郑樵
朝代：宋

壁间飒飒松涛起，□□□□□水冽。呼灯始见王右丞，毫毛矜贵逞奇杰。挥洒冬山书屋图，岩壑幽楼坐高哲。数笔萧瑟天貌寒，不尽枯枝不尽雪。高崖崛曲形凄肃，驱禽逐兽但松竹，傍有一水白於峰，千顷奔茫日难昱。绢外似觉风惨激，大江尽断船相逐。室中之人淡如菊，长年手携一卷读。窗外苍虬恣飞瀑，欲夺造化齐冷燠。天下无几焦孝然，当世宁更有梅福。苦吟抱膝此何人，乃肯萧条立炼谷。古今书画技总微，贵有嵚崎生眼目。我闻孙登居北山，隆冬披发以自覆。又闻昔贤暑重裘，六月御车鄙王侯。二公气岸皆千里，郎月白霜胸际浮。名士逆天天不怒，冬景能暖夏能秋。千载斯人不可致，我於画间得其意。揆向高飚远远至，笔光墨汁俱吐弃。但悬此幅清吾心，千崖炎伏曦景炽，布褐推车我不避。
夏日题王右丞冬山书屋图
作者：郑樵
朝代：宋

壁间飒飒松涛起，□□□□□氷冽。
呼灯始见王右丞，毫毛矜贵逞奇杰。
挥洒冬山书屋图，岩壑幽櫺坐高哲。
数笔萧瑟天貌寒，不尽枯枝不尽雪。
高崕崛曲形凄肃，驱禽逐兽但松竹。
傍有一水白于峰，千顷奔茫日难昱。
绢外似觉风惨激，大江尽断船相逐。
室中之人淡如菊，长年手携一卷读。
窗外苍虬恣飞瀑，欲夺造化齐冷燠。
天下无几焦孝然，当世宁更有梅福。
苦吟抱膝此何人，乃肯萧条立炼谷。
古今书画技总微，贵有嵚崎生眼目。
我闻孙登居北山，隆冬披髮以自覆。
又闻昔贤暑重裘，六月御车鄙王侯。
二公气岸皆千里，朗月白霜胸际浮。
名士逆天天不怒，冬景能暖夏能秋。
千载斯人不可致，我于画间得其意。
揆向高飈远远至，笔光墨汁俱吐弃。
但悬此幅清吾心，千岩炎伏曦景炽，布褐推车我不避。